Barut Bayi – 5 Kelebihan & 5 Tips Memilih Barut Yang Selesa

Kelahiran bayi pertama pasti mengujakan mereka yang baru bergelar mama dan papa. Tentunya pelbagai persediaan dilakukan, tak kira dari segi mental, kesihatan mama, kewangan malah yang paling utama barangan keperluan bayi. Sebolehnya setiap dari kita akan pastikan barangan bayi mencukupi dan sesempurna mungkin termasuklah memilih dan memakai barut bayi.
Mungkin ada yang akan menyenaraikan barut ini sebagai keperluan dan mungkin juga tak.  Tapi mengikut kata orang dulu-dulu, barut antara keperluan wajib untuk bayi bagi mengelakkan si manja kembung perut. Kalau dulu tak mempunyai banyak pilihan seperti sekarang. Kini barut boleh didapati dalam pelbagai jenis, warna dan corak yang comel-comel!

Apa Itu Barut Bayi?
Sebenarnya barut atau bengkung bayi ini bukanlah sesuatu peralatan yang berteknologi dan merumitkan. Ianya digunakan sejak dari zaman ‘tok nenek’ kita ladi. Orang dulu-dulu amat mengambil berat tentang penjagaan bayi yang baru lahir. Tak dinafikan, pengalaman turun-temurun itu memang banyak kebaikannya.
Barut ini mudah dan ringkas je penggunaannya. Ia hanyalah sekeping kain empat segi tepat yang digunakan untuk membalut bahagian perut badan bayi. Kebiasaannya barut digunakan untuk membalut daripada dada hingga ke bawah pusat bayi. Ianya boleh digunakan seawal bayi lahir hinggalah berumur di dalam lingkungan 2-3 bulan, bergantung kepada kesesuaian dan keadaan bayi.

Kebaikan Memakai Barut Untuk Bayi
Sebenarnya ada banyak kebaikan memakaikan barut untuk bayi ni. Antara kebaikannya termasuklah:
#1 Mengelakkan perut bayi kembung
Bayi yang baru lahir sangat mudah kembung perut atau masuk angin. Banyak punca dan sebab yang boleh menyebabkan bayi kembung. Antara puncanya ialah perkembangan usus yang belum matang atau alahan pada laktosa. Bayi yang kembung perut akan berasa tak selesa dan sering menangis hingga boleh meresahkan mama dan papa. Penggunaan barut sedikit sebanyak boleh mengelakkan atau mengurangkan risiko perut kembung pada bayi.
#2 Mengelakkan bayi menyusu berlebihan
Menyusu semestinya baik untuk bayi dan dalam proses tumbesaran bayi yang menyusu dengan mencukupi adalah bayi yang sihat. Namun demikian, setiap perkara yang berlebihan akan membawa kepada keburukan termasuklah menyusu. Pemakaian barut akan membuatkan penyusuan bayi terbatas kerana barut yang dipakaikan ‘memegang’ perut bayi.
Kredit Shopee
#3 Merapikan tali pusat bayi
Tali pusat bayi selalunya akan tanggal selepas seminggu dua kelahiran. Bayi yang baru tanggal tali pusat mungkin agak sensitif pada sentuhan pakaian dan lain-lain. Tambahan pula bila bayi ini digomol dan dipeluk oleh abang kakaknya yang masih kecil lagi. Dengan memakaikan barut dapat menjaga dan melindungi tali pusat bayi dan mengelakkan daripada kecederaan fizikal.
#4 Mengelakkan pusat bayi dari digigit serangga
Pemakaian barut juga melindungi pusat dan tali pusat yang belum tanggal dari digigit serangga seperti semut. Cuba bayangkan jika makhluk kecil itu merayap ke tali pusat bayi yang masih belum putus dan menggigitnya. Pasti bayi akan meraung kesakitan dan mama akan keliru kerana tak tahu puncanya.
#5 Mengelakkan pusat bayi dari tersembul keluar
Kadang-kadang, pusat bayi cenderung untuk terkeluar disebabkan banyak menyusu. Pemakaian barut dapat membantu dan mengawal pusat bayi dari tersembul keluar.
Dari apa yang Mama Siti kongsikan di atas ternyata memakaikan barut bukanlah sesuatu yang sia-sia dan tak memberi faedah. Ia memang menjadi keperluan wajib si manja yang baru lahir. Percayalah ia sangat-sangat membantu!
Hari ini, ada pelbagai jenis barut yang dijual, baik di kedai-kedai bayi mahupun ‘online’. Buat mama yang ada kelapangan, hendak menjahit sendiri bukanlah sesuatu yang sukar. Tetapi, hendak membeli yang sedia ada pun taklah terlalu mahal. Kebiasaannya barut yang dijual adalah yang jenis berjahit daripada sehelai kain putih bertali. Malah kini, sudah ramai usahawan kreatif yang mencipta barut dari pelbagai jenis kain bercorak yang memang sangat comel buat bayi!
Jadi, bagaimanakah mama hendak memilih barut yang terbaik untuk kegunaan si manja mama?
Tips Memilih Barut Untuk Bayi
Kredit Facebook
#1 Jenis kain barut
Pilihlah jenis kain yang nipis, lembut dan kurang panas. Penggunaan kain barut dari jenis flannel kapas (cotton flannel) adalah dari jenis material yang lembut dan sejuk. Material jenis ini sesuai untuk digunakan pada kulit bayi yang lembut dan sensitif secara semulajadi itu.
#2 Saiz barut bayi
Walaupun mungkin ada yang fikir ia didatangi dengan satu saiz je kerana ia hanya perlu diikat untuk disesuaikan dengan bayi, tanggapan itu kurang tepat. Ia juga didatangi dengan saiz yang bersesuaian untuk kegunaan bayi. Ini adalah kerana bukaan bidang kain barut ini berbeza mengikut saiz supaya tak terlalu besar atau kecil untuk menutup bahagian dada dan perut bayi.
#3 Jenis ikatan barut
Secara tradisionalnya, ia direka dengan dijahitkan tali untuk dililit dan diikat di sekeliling perut bayi. Hari ini, untuk memudahkan lagi pemakaian, ada barut yang tak lagi menggunakan tali. Ia hanya menggunakan pelekat ‘velcro’ yang semestinya memudahkan mama memakaikan barut pada bayi.
Kredit HasrulHassan.com
#4 Cara ikatan barut
Apa juga kaedah pemakaian, pastikan mama tak menutupi bahagian tali pusat yang masih belum tertanggal. Ikat atau lekatkan mengikut kesesuaian, tak terlalu ketat atau tak terlalu longgar. Bagi barut yang didatangi dengan pelekat ‘velcro’, pastikan ia tak dilekatkan di tengah pusat bayi. Elakkan juga dari menyapu sebarang krim herba yang menyebabkan kulit bayi yang sensitif itu kerengsaan atau alahan. Pastikan barut yang dipakaikan itu bersih bagi mengelakkan sebarang jangkitan dan kuman.
#5 Waktu menggunakan barut
Kebiasaannya barut ini dipakaikan setelah bayi selesai mandi atau dibersihkan. Sebenarnya, dengan cara ikatan yang betul dan selesa, bukanlah menjadi satu masalah untuk menggunakan barut ini selama mana yang mama mahu. Pastikan ianya ditukar jika bayi terlalu panas dan berpeluh dan jangan digunakan melebih 8 jam. Mungkin ia tak kelihatan kotor, tetapi dah ada banyak kuman yang hampiri jika dibiarkan terlalu lama.
Semoga membantu!

Pesan Mama Siti
Perut bayi adalah antara bahagian yang paling sensitif pada bayi. Walaupun belum ada kajian saintifik yang mengesahkan penggunaan barut akan menyebabkan kembung perut hilang, sekurang-kurangnya ia dapat membantu melegakan bayi dan menambahkan keselesaannya jika betul pemakaiannya. Jadi, mama dah masukkan jenis barut yang macam mana yang hendak dibeli di dalam senarai mama?


Tingkatkan Imuniti Anak dan Minda Yang Lebih Cerdas dengan Enfagrow A+ MindPro Baharu

Berbekalkan kepakaran menjangkau lebih 100 tahun dalam nutrisi kanak-kanak dan sebagai pelopor yang melancarkan susu tepung rumusan untuk kanak-kanak dengan DHA di pasaran lebih satu dekad dahulu, Enfagrow A+ terus merevolusikan tawaran produk mereka dengan memperkenalkan susu rumusan Enfagrow A+ MindPro baharu, satu-satunya jenama dengan kandungan Membran Globul Lemak Susu (Milk Fat Globule Membrane, MFGM) & kandungan DHA* tertinggi.
Kredit: Facebook @enfagrowmalaysia
“Di Enfagrow A+, matlamat kami adalah untuk memberikan permulaan yang terbaik kepada semua kanak-kanak yang sedang membesar di Malaysia. Dalam usaha ibu bapa mencari keseimbangan dalam penjagaan kesihatan dan keselamatan anak-anak mereka, di samping memastikan mereka bergiat cergas dan mencapai perkembangan yang menyeluruh,, Enfagrow A+ komited untuk menyokong mereka dengan produk bernutrisi yang tersesuaian untuk memberikan ketenangan fikiran kepada ibu bapa, serta membantu anak-anak mereka menyerlahkan potensi pembelajaran mereka,” kata Encik  Oguzhan Silivrili, Pengurus Besar RB (Health) Malaysia Sdn Bhd.

“Kami sangat teruja untuk memulakan Tahun 2021 dengan pelancaran susu rumusan baharu hari ini. Kami percaya bahawa ibu bapa tidak perlu memilih antara kesihatan imun dan perkembangan intelektual, dan ini jelas diperlihatkan dalam usaha kami untuk terus membawakan inovasi rumusan nutrisi yang terbaik, dengan menerapkan kebaikan ramuan berteraskan sains seperti MFGM & DHA,” jelas Encik Silivrili.
PEMBINAAN IMUNITI BERMULA DENGAN ASAS PEMAKANAN YANG KUKUH
Sehingga 90% perkembangan otak kanak-kanak berlaku sebelum usia 5 tahun [1]. Sepanjang tempoh perkembangan yang pesat ini, keupayaan pembelajaran kanak-kanak boleh terjejas sekalipun dengan penyakit ringan kerana kanak-kanak berusia lebih 1 tahun belum disokong sepenuhnya dengan daya pertahanan untuk melindungi diri mereka [2].
“Pembinaan imuniti bermula dengan pemakanan yang betul. Lebih 70 hingga 80 peratus sel-sel imun didapati di dalam sistem penghadaman badan dan pemakanan dengan nutrien yang sesuai boleh membantu mengawal atur fungsi imun, mengurangkan risiko jangkitan dan meningkatkan tindak balas keradangan apabila badan kita diserang oleh patogen atau virus,[3-4]” kata Dr. Rakhee Yadav, Pakar Perunding Pediatrik, Pusat Perubatan Ara Damansara.
Dr. Rakhee Yadav
Gabungan MFGM & DHA Yang Tinggi Memberi Dwimanfaat Kepada Anak-anak
Kredit: Facebook @enfagrowmalaysia
Sebagai satu-satunya jenama dengan MFGM & tahap DHA tertinggi*, pelancaran susu rumusan untuk kanak-kanak membesar Enfagrow A+ Mindpro baharu adalah tepat pada masanya. Penyelidikan menunjukkan bahawa pengambilan susu yang diperkaya dengan MFGM oleh kanak-kanak kecil didapati memberi kesan perlindungan menentang jangkitan gastrousus, mengurangkan 35% bilangan hari deman [5]. Digabungkan dengan DHA, MFGM bertindak secara bersama untuk memberi dwimanfaat dalam membantu menyokong perhubungan sel-sel otak otak kanak-kanak [6-7].

“Dalam erti kata yang mudah, kurang hari sakit bermakna anak-anak sihat, cergas dan cerdas, dengan lebih banyak masa pembelajaran dan lebih banyak sambungan sel-sel otak untuk menyokong proses pembelajaran mereka. Selain pemakanan, ibu bapa boleh terus membimbing anak-anak mereka untuk menyemaikan tabiat gaya hidup sihat seperti rehat secukupnya, melakukan aktiviti fizikal dan menjaga kebersihan untuk membina sistem imun yang kuat,” tambah Dr Rakhee.

Anzalna Nasir, yang hadir di majlis pelancaran maya, berkata, “Sebagai ibu, saya amat mengutamakan kesihatan imun dan perkembangan intelektual si manja saya. Enfagrow A+ menjadi jenama susu untuk membesar yang saya percayai untuk anak saya. Saya yakin bahawa dengan pemakanan dan persekitaran yang betul, si manja saya akan dapat mencapai mercu perkembangan dengan sewajarnya.”
Majlis pelancaran Enfagrow A+ Mindpro membuka tirai aktiviti realiti maya yang akan berlangsung dalam tempoh sebulan, iaitu dari 19 Januari hingga 18 Februari 2021, yang dianjurkan sempena pelancaran susu rumusan baharu dan boleh disertai oleh semua rakyat Malaysia. Pendekatan realiti maya (VR) bertujuan untuk membolehkan ibu bapa dan anak-anak menyertai permainan dan merebut peluang untuk memenangi banyak hadiah menarik dari keselesaan rumah mereka.

Selain itu, majlis pelancaran juga memaparkan perbincangan yang menarik dengan pakar pediatrik terkenal di Malaysia, Dr. Rakhee Yadav dari Pusat Perubatan Ara Damansara, serta dua pelakon popular dan juga ibu yang berpengaruh, Debbie Goh dan Anzalna Nasir.
Enfagrow A+ MindPro kini boleh didapati di semua pasar raya besar dan pasar raya besar utama, kedai ubat Cina, gedung produk bayi dan kedai dalam talian rasmi Enfagrow A+ termasuk Lazada.
Sertai aktiviti realiti maya yang pertama oleh Enfagrow A+ MindPro di www.enfagrowmindpro.com. Untuk mengetahui lebih lanjut, sila ke http://www.enfagrow.com.my/ dan Enfagrow Facebook.
Penafian: Maklumat yang terkandung di dalam siaran akhbar ini adalah untuk tujuan pendidikan dan komunikasi sahaja untuk kanak-kanak berumur satu (1) tahun ke atas sahaja dan tidak sewajarnya dianggap sebagai nasihat perubatan peribadi, atau diagnosis atau rawatan perubatan. Pada setiap masa, sila pastikan anda mendapatkan nasihat daripada pakar penjagaan kesihatan profesional anda apabila anda memerlukan nasihat perubatan dan lakukan dengan segera dalam kes-kes kecemasan.
Rujukan:*Dibandingkan dengan jenama-jenama utama susu rumusan untuk kanak-kanak di pasaran pada Ogos Enfagrow A+ membekalkan 120mg DHA dalam 3 hidangan sehari. Untuk Langkah 3 dan Langkah 4 sahaja.
Kuratko CN, et al. The Relationship of Docosahexaenoic Acid (DHA) with Learning and Behavior in Healthy Children: A Review. Nutrients. 2013;5(7):2777–2810University of Virginia. STUDY: IMMUNE SYSTEM HAS DRAMATIC IMPACT ON CHILDREN’S BRAIN DEVELOPMENT. (https://news.virginia.edu/content/study-immune-system-has-dramatic-impactchildren-s-brain-development)Vighi G, Marcucci G, SensiL et al. Allergy and the gastrointestinal system. Clin Exp Immunol 2008;153:3-6. McKenzie C, Tan J, Macia L et al. The nutrition gut microbiome physiology axis and allergic diseases. Immunol Rev 2017, 278:277295.Veereman-Wauters G et al. Milk fat globule membrane (INPULSE) enriched formula milk decreases febrile episodes and may improve behavioural regulation in young children. Nutrition. 2012;28:749-752 (https://www.sciencedirect.com/science/article/abs/pii/S0899900711003741?via%3Dihub)Connye N. Kuratko, Erin Cernkovich Barrett, Edward B. Nelson, and Salem Norman, Jr. The Relationship of Docosahexaenoic Acid (DHA) with Learning and Behavior in Healthy Children: A Review. Nutrients, 5(7): 2777–2810 (2013).Hussain, G., Wang, J., Rasul, A. et al. Role of cholesterol and sphingolipids in brain development and neurological diseases. Lipids Health Dis 18, 26 (2019).


Anak Sering Sakit Kepala? Ini Mama Patut Tahu!

Sakit kepala bukan hanya terjadi kepada orang dewasa. Dalam 1 daripada 5 kanak-kanak dan remaja laluinya juga tau! Antara sakit kepala yang sering dilalui oleh kanak-kanak ialah ‘tension headaches’. Kalau Mama nak tahu, seawal 4 tahun pun kanak-kanak ada migrain!
Bagi sakit kepala primari ini, diagnosis dilakukan doktor adalah melalui pengambilan sejarah yang berkaitan; selanjutnya pemeriksaan fizikal akan dijalankan untuk memastikan tiada tanda-tanda fizikal yang membimbangkan. Pada kebiasaanya, pemeriksaan lanjut seperti pengambilan darah atau pemeriksaan CT Brain atau MRI Brain adalah tak diperlukan.
Mama mesti risau jika anak sakit kepala kan? Ada Mama Papa yang ingat anaknya ada tumor di bahagian otak. Jangan risau, selalunya sakit kepala bagi kanak-kanak boleh sembuh. Tapi kita kena kenal pasti apakah punca sakit ini bagi kanak-kanak!

Kredit Foto: Adobe Stock
Punca Anak Sakit Kepala
Demam atau selsemaResdungMigrainKeletihanCahaya yang sangat terangPerubahan cuaca StressAnxietyKemurunganPerubahan waktu tidurMakanan yang diambilTerlalu aktif dan terdedah kepada matahari yang melampau Ketika datang haidRabun
Kebanyakkannya taklah memudaratkan, tetapi jika ianya terlampau sakit dan tak sembuh, Mama perlu bawa anak berjumpa doktor!
Tips Untuk Hilangkan Sakit Kepala Anak-Anak
#1 Amalkan gaya hidup sihat
Dapatkan tidur yang secukupnya, kekal sihat dengan bersenam, makan makanan yang berkhasiat. Elakkan juga makanan yang berminyak untuk anak Mama ok! Jangan lupa untuk minum air yang secukupnya juga!
#2 Kurangkan stress
Ya, mungkin susah untuk anak-anak untuk kawal tapi Mama boleh bantu! Cuba ceriakan hari mereka dengan membuat aktiviti yang menyeronokkan atau luangkan masa dengan perkara yang anak Mama suka. Aktiviti ini akan kurangkan stress yang anak mama ada. “Budak kecil pun stress ke?” Ya, jangan kita pertikaikan perasaan mereka. Mungkin mereka melalui stress yang kita sendiri pun tak tahu!
Kredit Foto: Adobe Stock
#3 Makan Ubat Jika Perlu
Untuk kurangkan sakit, Mama boleh berikan ubat tahan sakit yang diberi oleh doktor seperti Paracetamol. Jika anak Mama susah untuk makan ubat, Mama boleh cuba Panadol yang berperisa supaya mudah untuk ditelan anak-anak!
Kalau anak suka menghadap gajet dalam masa yang lama pun mama kena tengok-tengokkan juga. Itu pun salah satu boleh menyebabkan kepala anak kerap sakit. Walaupun nampak tak serius tapi kita tak boleh biarkan begitu je. Takut lama-lama nanti memudaratkan pula.
Semoga bermanfaat!

Pesan Mama Siti
Akhir sekali, Mama Siti nak pesan supaya beri anak untuk rehat secukupnya jika mereka mengalami sakit kepala  yang sangat teruk. Dengan berehat, sakit itu mungkin akan lega sedikit. Apa-apa masalah yang serius, Mama perlu bawa anak ke klinik atau hospital ya!


Ketahui Ciri-ciri Suplemen Vitamin Yang Sesuai Untuk Mengelakkan Perkembangan Anak-anak Terbantut

Pernah tak Mama risau dan tertanya-tanya jika anak-anak tidak membesar dengan berat badan yang sepatutnya dan saiz yang ideal? Sekali-sekala, ada datang kegusaran dan was-was di dalam diri sama ada Mama Siti sudah memberikan makanan dan suplemen yang mencukupi untuk anak-anak membesar dengan sihat dan cerdas.
Mama Siti menjadi lebih risau apabila hasil Kajian Kesihatan dan Morbiditi Nasional 2019: Kesihatan Ibu dan Anak menunjukkan sebanyak 21.8%, iaitu 1 dalam 5 kanak-kanak Malaysia di bawah lima tahun dilaporkan terbantut, di mana ia menunjukkan satu peningkatan yang agak ketara; daripada 17.7% pada tahun 2015 dan 16.6% pada tahun 2011.
Namun begitu, lebih 50% ibu bapa di Malaysia masih tidak peka tentang isu tumbesaran dalam kalangan anak-anak kita. Tak boleh macam tu ye Mama! Pengambilan nutrisi yang mencukupi adalah sangat penting buat anak-anak.

Ibu bapa digalakkan mencuba untuk memberikan makanan berkhasiat dan diet yang lengkap kepada anak-anak. Diet yang lengkap termasuklah bahan tenusu, buah-buahan, sayur-sayuran, bijirin dan protein seperti daging, ikan, telur dan kekacang. Di samping itu, setiap kanak-kanak juga memerlukan vitamin dan mineral yang secukupnya untuk tumbesaran.
Siapakah Yang Memerlukan Vitamin dan Mineral dalam Makanan Tambahan?
Ibu bapa seharusnya mencuba untuk memberi diet dan pemakanan yang lengkap dan sihat untuk anak. Walaupun kebanyakan vitamin dan mineral yang diperlukan oleh kanak-kanak mudah didapati di dalam diet harian, masih ramai kanak-kanak yang tidak mendapat vitamin dan mineral yang mencukupi untuk tumbesaran yang optimum.

Dengan masa yang terhad, kebanyakan ibu bapa yang bekerja sama ada di pejabat atau bekerja dari rumah, tidak mampu atau mungkin akan tergesa-gesa untuk menyediakan masakan home-cooked yang sihat dan lengkap setiap kali waktu makan. Oleh sebab itulah, pakar kanak-kanak menasihatkan pengambilan makanan tambahan atau suplemen bagi membantu melengkapkan keperluan badan anak supaya membesar dengan sihat.
Vitamin dan mineral dalam bentuk suplemen ini digalakkan pengambilannya terutamanya bagi kanak-kanak yang disenaraikan seperti berikut:
Kanak-kanak yang memilih makanan dan enggan untuk mengambil semua jenis makanan, terutamanya sayur-sayuran dan buah-buahan. Kanak-kanak yang gemarkan makanan ringan, makanan segera dan snek-snek lain.Kanak-kanak yang hanya makan sayur-sayuran sahaja, atau juga dikenali sebagai vegetarian atau vegan.Kanak-kanak yang gemar minum minuman berkarbonat dan soda yang boleh menghalang penyerapan vitamin dan mineral ke dalam tubuh badan anak-anak.
Ramai pakar pediatrik yang mencadangkan pengambilan suplemen atau makanan tambahan dalam membantu melengkapkan nutrisi yang diperlukan oleh anak. Namun begitu, adalah digalakkan untuk Mama berbincang dengan doktor sebelum memberi vitamin dan mineral tambahan untuk anak-anak. Pastikan suplemen yang diberikan kepada anak-anak mempunyai pengiktirafan dan pengesahan Kementerian Kesihatan Malaysia untuk menjamin keselamatan anak.
Produk suplemen yang dikeluarkan VitaHealth dihasilkan dengan menitikberatkan keperluan dan kehendak kanak-kanak bagi memastikan mereka mendapat vitamin dan mineral yang selengkapnya dengan senang hati. Mama Siti ingat lagi betapa payahnya Mama Siti terpaksa ‘berperang’ dengan anak ketika meminta mereka makan produk suplemen yang dibeli dari farmasi. Tetapi, apabila Mama Siti menukar kepada produk suplemen VitaHealth, mereka ternanti-nanti waktu untuk mengambilnya. Malah ada yang meminta lebih dari yang sepatutnya, hingga Mama Siti terpaksa memantau pengambilan produk suplemen mereka.

Mama Siti sangat mencadangkan Mama untuk mencuba produk suplemen VitaHealth kerana terdapat pelbagai manfaat untuk kesihatan anak-anak.
VitaHealth Kids Gummies with Calcium & Vitamin D3
Seperti yang kita sedia maklum, kalsium adalah mineral penting yang wajib untuk badan terutama bagi kanak-kanak yang sedang membesar kerana mereka memerlukan tulang dan gigi yang kuat untuk kekal sihat dan cergas. Vitamin D3 pula diperlukan untuk membantu tulang dan gigi menyerap kalsium yang ada di dalam badan.

VitaHealth Kids Gummies with Calcium & Vitamin D3 adalah satu hasil inovasi dan kajian yang mendalam oleh pakar-pakar R&D VitaHealth yang menggabungkan dua unsur penting untuk tumbesaran kanak-kanak iaitu kalsium dan vitamin D3. Ia membantu menguatkan tulang dan gigi, melancarkan pergerakan dan pengecutan otot serta meningkatkan tahap imunisasi kanak-kanak. Ia juga membantu mempercepatkan pembekuan darah serta menghalang risiko penyakit riket yang menyebabkan tulang lembut serta mudah patah dan berbahaya untuk kanak-kanak.
Kekurangan kalsium dan vitamin D boleh menyebabkan kuku dan gigi mudah reput, rosak dan patah. Ia juga akan merendahkan metabolisme anak dan membuatkan anak kurang bertenaga dan sentiasa letih. Ada juga kanak-kanak yang kekurangan kalsium dan vitamin D3 ini mengadu sakit dan lemah otot.
VitaHealth Kids Gummies with Calcium & Vitamin D3 sesuai untuk kanak-kanak berusia 2 tahun ke atas. Ia juga tidak mengandungi sebarang laktosa yang mana sesuai untuk anak yang menghadapi intoleransi laktosa mengambilnya. Ia juga tidak mengandungi sebarang alergen atau pengawet tambahan.
VitaHealth Kids Multivits Jellybean

Antara produk VitaHealth lain yang Mama boleh cuba juga ialah VitaHealth Kids Multivits Jellybean. Jellybean berperisa epal ini mengandungi 12 jenis vitamin dan mineral utama yang diperlukan oleh kanak-kanak untuk tumbesaran badan serta minda yang sihat dan cerdas. Ia juga memberi tenaga tambahan kepada kanak-kanak serta meningkatkan tahap imunisasi badan.
Antara mineral penting yang terdapat dalam VitaHealth Kids Multivits Jellybean termasuklah iodin yang diperlukan untuk penghasilan hormon tiroid bagi menyokong tumbesaran dan perkembangan anak-anak. Ia juga penting untuk membantu perkembangan otak anak-anak agar membesar dengan cerdik. Vitamin A, C, E dan zink membantu meningkatkan pertahanan badan manakala vitamin D dan K1 meningkatkan kesihatan tulang. Vitamin B adalah penting untuk penghasilan tenaga anak-anak.
VitaHealth Kids Menjadi Kegemaran Anak-anak
Mama Siti yakin yang kedua-dua produk VitaHealth Kids ini akan menjadi vitamin ‘favourite’ anak-anak kerana ia memang meletakkan keutamaan untuk melengkapkan diet kanak-kanak dengan cara yang menyeronokkan. Yang pentingnya, produk ini mempunyai penutup rintang kanak-kanak supaya anak-anak tidak boleh mengambilnya tanpa pengetahuan Mama.
Mama boleh melayari laman web VitaHealth jika Mama perlukan maklumat lanjut berkenaan dengan produk-produk VitaHealth Kids yang lain. Baru-baru ini, VitaHealth telah memperkenalkan beberapa karakter harimau iaitu Gogo, Emma, Loki dan Paco untuk menghiasi pakej dan bekas suplemen VitaHealth Kids. Maskot-maskot ini sangat comel dan pasti akan memudahkan Mama menarik minat anak untuk mencubanya.

Mama juga boleh muat turun sticker WhatsApp maskot ini untuk menyerikan perbualan dengan ahli keluarga dan kawan-kawan.
Jangan lupa untuk mendapatkan suplemen VitaHealth Kids di CARiNG Pharmacy, AA Pharmacy dan juga farmasi-farmasi utama yang lain, atau secara atas talian di Motherhood.com.my hari ini.


Gegata atau Ludah Jin – Punca & Cara Merawatnya

Pasti ada Mama Papa yang tak ‘familiar’ dengan Gegata atau Ludah Jin ni. Untuk pengetahuan Mama Papa, penyakit Gegata ini bukanlah penyakit kulit yang baru. Cumanya, ia lebih dikenali dengan nama “Ludah Jin” atau “Sopak Garam” dalam kalangan orang-orang dulu.
Yang pernah kena Gegata atau Ludah Jin pasti tau bagaimana tapi yang belum pernah kena pasti tertanya-tanya bagaimana rupa penyakit ini. Adakah ia sejenis penyakit kulit yang merbahaya? Dan bagaimana pula cara nak rawatnya?
 Apa itu Gegata?
Gegata atau Ludah Jin atau nama saintifiknya Urtikaria adalah satu keadaan di mana sebahagian daripada kulit menjadi bengkak dan kemerahan.
Ia boleh berlaku apabila racun histamin pada badan kita dirembeskan dan menyebabkan cecair keluar dari saluran darah kecil di bawah permukaan kulit. Oleh itu, ia adalah faktor yang membawa kepada kulit menjadi bengkak dan kegatalan yang melampau.
Gegata juga bersifat “Migratory” dan kebiasaannya akan berpindah dari satu bahagian badan ke bahagian badan yang lain dan ia tak berjangkit jika bersentuhan dengan orang lain. Apabila pesakit Gegata atau Ludah Jin ini sembuh daripada Gegata, tiada kesan parut yang akan ditinggalkan. Namun, jika mama papa atau anak-anak tak mempunyai simptom-simptom ini, Mama Siti sarankan untuk pergi ke hospital untuk pemeriksaan lanjut.
Jenis- jenis Gegata atau Ludah Jin Yang Mama Perlu Tahu

Foto kredit: Adobe Stock
Urtikaria Akut – berlaku secara tiba-tiba dan berterusan kurang daripada 6 minggu. Kebiasaannya akan hilang dalam masa 24-48 jam. Urtikaria Kronik – berpanjangan sehingga lebih daripada 6 minggu.
Punca Berlakunya Gegata atau Ludah Jin
#1 Alahan
Gegata boleh berpunca daripada alahan makanan, gigitan serangga dan juga alahan kepada ubat-ubatan. Contoh makanan yang boleh membawa kepada Gegata adalah kacang, strawberi, coklat, kerang, telur dan buah-buahan sitrus.
#2 Jangkitan virus
Virus ringan seperti selsema boleh menyebabkan Gegata dan ia merupakan tindak balas badan dengan virus.
#3 Sentuhan kulit
Sentuhan kulit dengan sensitiser boleh menyebabkan urtikaria setempat untuk sesetengah orang. Antara contoh sensitiser adalah termasuk bahan kimia, getah, kosmetik, tumbuh-tumbuhan, ‘ointment’, sengat, dan lain-lain.
#4 Urtikaria fizikal
Foto kredit: Adobe Stock
Urtikaria fizikal adalah keadaan di mana ruam setempat timbul apabila kulit dirangsang secara fizikal. Ia adalah akibat daripada tekanan/calaran pada kulit dan bengkak yang timbul akan mengikut corak calar tersebut. Pembentukan ruam di kawasan kulit yang telah diusap dipanggil ‘Dermographism’.
Cara Merawat Gegata atau Ludah Jin
Foto kredit: Adobe Stock
Jika Gegata berlaku kurang daripada 24-48 jam, tiada rawatan yang diperlukan. Doktor hanya akan memberikan Antihistamin kepada pesakit untuk meredakan kegatalan. Antihistamin juga wujud dalam pelbagai jenis mengikut keadaan Gegata yang dihidapi.  Pesakit juga perlu makan ubat-ubat ini dengan konsisten supaya kesan dapat dilihat.
Sekiranya Gegata disusuli dengan pembengkakan mulut atau mata, sesak nafas atau perubahan suara, Mama Papa disarankan untuk segera ke hospital kerana itu menunjukkan bahawa pembengkakan juga berlaku di bahagian dalam badan dan mungkin juga menutup salur pernafasan!
Dr Huda Kamarudin yang merupakan Pegawai Perubatan Dermatologi, Medical Mythbuster Malaysia juga menasihatkan pesakit Gegata ini supaya mengambil ubat jika badan terasa merenyam. Mama papa juga dinasihatkan supaya tak menyapu benda-benda yang pelik pada Gegata supaya keadaan tak semakin teruk.
Semoga bermanfaat!
BACA JUGA KAWASAKI – MAMA PAPA KENA ‘ALERT’ PENYAKIT INI!

Pesan Mama Siti
Sekiranya badan anak-anak atau Mama Papa sendiri naik Gegata atau Ludah Jin ni teruslah ke klinik atau hospital. Mungkin pada permulaan nampak macam biasa je tapi jika dibiarkan mungkin akan melarat. Jadi sebelum ia melarat lebih baik kita mencegah. Betul tak?


Jangan Membandingkan Anak-anak. Ini Kesannya!

Sejujurnya pernah tak Mama terbandingkan anak sendiri dengan anak orang lain? Kadang-kadang Mama tertanya-tanya kenapa anak Mama tak sebijak atau sepandai anak orang lain. Tahukah mama banyak kesan membandingkan anak-anak ni? Bukan kesan yang positif ye Mama, tapi kesan yang negatif dan mungkin boleh membuatkan anak-anak rasa seperti tak disayangi.
“Eh, anak Cik Kiah sebelah rumah tu dah pandai membaca lah. Anak kita ni nak mengeja pun merangkak lagi. Haih.”
Mama Papa pernah sebut tak ayat-ayat macam ini? Kalau pernah, ini dah bermaksud mama papa dah membandingkan anak-anak sendiri dengan anak orang lain. Mesti Mama Papa rasa macam ini benda biasa je kan? Mama Papa tahu tak sebenarnya bila kita membandingkan anak-anak kita dengan orang lain, tak kisahlah dengan sepupu ke anak jiran ke walhal adik beradik mereka sendiri, ia akan menyebabkan kesan jangka masa panjang kepada anak-anak tau.
Ini Mama Siti akan kongsikan kesan-kesan buruk yang boleh berlaku ke atas anak-anak jika kita membanding-bandingkan mereka. Take note ye Mama Papa!
Kesan Buruk Jika Membandingkan Anak-anak
#1 Anak tak berkeyakinan diri

Foto kredit: Adobe Stock
Bila anak-anak selalu dibandingkan dengan orang lain, mereka akan mula rasa rendah diri. Mereka tak ada keyakinan untuk menonjolkan diri di hadapan khalayak ramai. Mereka juga tak akan berkeyakinan untuk menceburi bidang-bidang baru kerana mereka rasa apa saja yang dia lakukan pasti tak mencukupi untuk membanggakan Mama dan Papanya. Ini semua boleh berlaku bila Mama Papa selalu membandingkan anak tanpa pernah sekali pun memuji mereka di hadapan orang lain. Haa, inilah padahnya bila kita hanya tahu membawang tentang keburukan orang je.
#2 Anak-anak akan mula rasa iri hati dan dengki
Antara kesan perbandingan juga boleh menimbulkan rasa iri hati dalam diri anak-anak terhadap adik beradik atau sepupu yang dibandingkan. Persaingan antara adik beradik (sibling rivalry) juga boleh berlaku. Oleh sebab itulah, setiap kali mereka berkumpul, pasti akan ada adegan bertikam lidah dan bergaduh sesama mereka. Pertalian antara adik beradik juga akan mula renggang disebabkan oleh perasaan negatif yang timbul dalam diri mereka.
#3 Anak-anak tak berminat untuk melakukan persaingan secara sihat
Foto kredit: Adobe Stock
Mereka akan mula hilang minat untuk bersaing kerana risau dengan keputusan akhir yang bakal diperolehi. Mereka juga takut kalau pencapaian mereka tak setaraf dengan kanak-kanak yang selalu dibanding oleh Mama Papa, Mama Papa akan mula merendah-rendahkan mereka. Anak-anak akan bertindak untuk menyepi daripada mendapat perhatian orang ramai. Natijahnya, anak-anak tak mahu melibatkan diri dalam apa-apa jenis perlumbaan, pertandingan atau persaingan kerana bimbang akan persepsi yang bakal mereka terima dari orang sekeliling.
#4 Membandingkan anak-anak akan buatkan anak semakin jauh
Foto kredit: Adobe Stock
Perbandingan yang melampau juga akan menyebabkan anak-anak tak mahu rapat dengan Mama Papa. Ini akan buat mereka risau jika mereka berkongsi sesuatu dengan Mama Papa. Mama Papa akan mula membandingkan diri mereka dengan anak-anak yang lain. Contohnya, bila mereka memberitahu yang mereka berjaya dalam peperiksaan dan Mama Papa mula menjawab ;
Abang Adam dulu boleh dapat lebih banyak daripada Adam. Kenapa Adam tak boleh buat benda yang sama?
Kalau itulah respon yang diberikan Mama Papa, semestinya Adam akan rasa Mama Papa tak hargai usahanya. Inilah yang akan membuatkan anak-anak bertindak memendam perasaan mereka daripada memberitahu Mama Papa.
#5 Lupa tentang kebahagiaan diri sendiri
Anak-anak yang selalu dibandingkan ini akan lebih mementingkan kebahagiaan Mama Papa mereka tanpa menghiraukan kebahagiaan mereka sendiri. Sebagai contoh, mereka akan memilih kerjaya atau minat yang boleh menyenangkan Mama Papa walaupun sebenarnya mereka langsung tak berminat dengan bidang yang dipilih. Akhirnya, bila mereka dah dewasa mereka akan mula menyalahkan Mama Papa di atas keputusan yang dipilih.
Sekarang, Mama Papa mesti dah tahu kan akibatnya? Membanding-bandingkan anak ni bukan semuanya negatif tapi ia semua bergantung kepada cara dan perkataan yang digunakan. Walaupun membandingkan anak-anak ini wujud dari zaman dulu lagi dan dah menjadi tradisi, ianya tak semestinya betul.
Semoga bermanfaat!
BACA JUGA ‘GUIDELINES’ MENDIDIK ANAK-ANAK DENGAN POSITIF

Pesan Mama Siti
Sebagai mama papa, kita janganlah nak pentingkan diri dan fikir malu kita je. Fikir juga perasaan anak-anak jika kita membandingkan mereka. Hati perasaan mereka pasti terguris dan mereka pasti rasa seolah-olah Mama Papa tak sayangkan mereka. Kesan buruk itu akan selamanya tertanam dalam hati mereka jika Mama Papa tak ubahnya dari sekarang. Mereka mungkin bukan yang terbaik tapi ada caranya untuk betulkan mereka.


5 Tips Rumah Nampak Luas Dan Lebih Tersusun

Selamat Tahun Baru, Mama! Tahun baru ni, apa kata kita level up rumah Mama? Mama Siti ada tips rumah nampak luas dan kemas yang nak dikongsikan. Pastinya tips-tips ni tak perlu keluarkan modal yang banyak pun, cuma ubah sikit je dan comfirm rumah Mama akan nampak berbeza dan sangat luas.
Kalau Mama nak tahu, walaupun rumah kita kecil macam rumah flat atau apartment, boleh nampak luas tau! Tapi kenalah menggunakan teknik dan tips yang betul. Banyak sangat peranan yang boleh buat rumah nampak luas dan kemas sebenarnya.
Kadang-kadang, kita tak tahu bagaimana nak buatkan rumah nampak luas, dan yang paling best tips ni Mama Siti dapat daripada banyak menonton rancangan home decor di television. Jadi, Mama Siti dah cuba dan kongsikan kepada keluarga dan rakan-rakan. Rumah mereka pun dan luas dan nampak saaangat kemas!
5 Teknik dan Tips Rumah Nampak Luas Dan Kemas
1) Cat Warna Putih atau Monochrome

Kredit Foto: Pinterest
Pertama sekali, pilihan warna rumah haruslah warna yang cerah, warna putih ataupun monochrome. Warna yang putih membuatkan ruang nampak terbuka, luas dan menenangkan. Kalau Mama catkan dinding dan siling berwarna putih, rumah akan nampak lagi tinggi dan besar. Rumah yang kecil akan nampak ‘sleek-looking’ dan paling penting tak serabut di mata!
Selain tu, Mama juga boleh cuba warna seperti cream atau pastel jika tak berkenan dengan warna putih. Warna yang gelap boleh membuatkan rumah nampak sempit dan kecil! Jadi, Mama Siti tak cadangkan Mama untuk menggunakan warna yang terlalu gelap bagi rumah yang kecil. Untuk contrast dengan warna yang cerah, Mama boleh gunakan perabot yang gelap untuk melihat perbezaan warna rumah.
Extra tips: Warna putih ada pelbagai variasi, jadi janganlah Mama pilih putih yang pucat pula. Pilih warna putih yang bersesuaian dengan rumah Mama ya!
2) Minimalist Concept Antara Tips Rumah Nampak Luas
Kredit Foto: Elle Decor
Apa itu minimalist? “Less is more”.  Konsep minimalis ialah gaya moden yang mempunyai identiti yang simple dan rapi. Maksudnya, rumah tak perlu sarat dengan perabot dan paling penting sekali just keep it simple.
Kita tak nak ruang yang sempit nampak padat, kan Mama? Tapi ada juga rumah yang kecil tak mengamalkan konsep minimalis dan hasilnya nampak sangat sempit dan padat. Tapi kita kena ingat, masing-masing ada cita rasa tersendiri! Mungkin ada sesetengah orang suka maximalist concept!
3) Pilihan Lighting Yang Tepat
Kredit Foto: Dig This Design
Lampu memainkan peranan yang sangat besar. Rumah yang mempunyai lampu yang sikit atau warna lampu yang salah, akan membuatkan rumah nampak sangat kecil dan sempit. Jadi, Mama Siti cadangkan untuk memasang lampu yang secukupnya supaya rumah tak nampak suram.
Mama Siti dapat tips ni daripada seorang arkitek yang menggunakan konsep “optical illusion”. Oh ya! Mama juga boleh gunakan juga lampu berwarna kuning untuk dapat effect “homey” dan tenang!
4) Kurangkan Barang Yang Tak Diperlukan
Kredit Foto: Talk For Home
Kadang-kadang, kita tak perasan yang rumah kita dah makin sarat dengan barang yang dikumpul sepanjang tahun kan? Barang anak-anak, encik suami punya kotak kasut ke, atau barang kita sendiri! Jadi daripada rumah kita dipenuhi dengan barang yang tak digunakan lagi, apa kata Mama get rid of it supaya rumah akan lebih kemas dan teratur.
Kalau nak tahu, rumah yang terlalu banyak barang akan membuatkan rumah nampak sangat serabut dan sempit. Jadi, untuk tahun baru 2021 ini kita akan berazam untuk membuang barang-barang yang tak digunakan lagi supaya ruang rumah akan lebih luas!
5) Hiasan Yang Sederhana Juga Antara Tips Rumah Nampak Luas
Kredit Foto: Elle Decor
Siapa je tak suka hiasan kan? Tapi kadang-kadang terlebih-lebih pulak kita sebagai seorang Ibu kan? Ini nak sangkut, nak letak itu dan ini atas almari, meja dan sebagainya! Kalau boleh, hiasan rumah biarlah sederhana. Medium and sweet pun comel juga kan?
Mama Siti sentiasa pastikan rumah tak ada hiasan yang terlalu besar dan juga tak terlalu kecil. Selalunya, Mama Siti akan beli hiasan, seperti bunga yang saiznya sederhana, ataupun frame gambar yang tak terlalu besar. Jadi, rumah tak adalah terlalu over-crowded!
Tahun 2021, Rumahku Syurgaku
Mama Siti nak ingatkan, tips dan teknik ini hanyalah untuk guideline bagi Mummies di luar sana untuk mendapat inspirasi dan idea. Tak semestinya semua kena ikut tips ni sebab Mama Siti sendiri berpendapat, rumah kita biarlah kita design mengikut cita-rasa kita yang tersendiri.
Semoga bermanfaat!
BACA JUGA 5 FUNGSI BUAH LEMON UNTUK BERSIHKAN RUMAH

Pesan Mama Siti
Ikut kata hati, dan masa ini lah Mama boleh get creative! Jangan risau, seni dan dekorasi rumah sangatlah besar variasinya. Jadi, harapnya tips ini dapat membantu Mama untuk mendapatkan rumah yang tampak lebih besar dan teratur!


5 Kelebihan ‘Selaput Putih’ Pada Bayi Baru Lahir

Selaput putih ini dikenali sebagai Vernix Caseosa. Ia adalah sejenis lapisan perlindungan untuk bayi sewaktu di dalam kandungan. Orang melayu banyak mengaitkan Vernix Caseosa ini dengan perkara-perkara negatif. Sebagai contoh, air mani papa yang bersetubuh dengan mama sewaktu mengandung dan ada juga yang mengatakan vernix ini kotor dan perlu segera dibersihkan. Ini semua adalah fakta yang salah dan mama papa tak perlu untuk malu atau segan jika bayi kalian lahir dengan selaput putih ini.
Fakta menarik tentang selaput putih ini adalah:

Foto kredit: Adobe Stock
Vernix caseosa ini adalah lapisan semula jadi yang terbentuk dalam bayi manusia saja.Selaput putih ini mengelakkan kulit bayi kita daripada mengering sewaktu di dalam kandungan. Mama papa kena ingat bayi kita perlu berenang di dalam cecair amnion selama 40 minggu!Ia mula terbentuk semasa kandungan berusia 19 minggu dan akan hilang ketika kandungan berusia 34 minggu. Bayi pramatang akan mempunyai vernix caseosa yang lebih pekat jika dibandingkan dengan bayi yang cukup umur. Vernix caseosa akan larut dalam cecair amnion dan bayi mama akan menelan cecair tersebut.
Walaubagaimanapun, mama papa tahu tak, kita digalakkan untuk melengahkan mandian pertama bayi kita. Vernix caseosa ini mempunyai pelbagai manfaat semulajadi untuk bayi yang baru lahir.
Antara manfaatnya adalah:
#1 Ia melindungi kulit bayi kita daripada bakteria.
Foto kredit: Adobe Stock
Seperti yang Mama Siti dah terangkan diatas, vernix merupakan lapisan perlindungan untuk kulit bayi kita daripada bakteria. Selaput putih ini mempunyai anti-oksidan, anti-infeksi dan juga anti-keradangan yang melindungi kulit bayi secara semula jadi.
#2 Pelembut semula jadi
Vernix ini juga boleh bertindak sebagai pelembut semula jadi. Oleh kerana itulah, mama papa digalakkan untuk melengahkan dahulu mandian pertama bayi kepada dua hingga tiga jam selepas kelahiran. Akan tetapi, jika warna vernix ini sudah berubah menjadi warna kekuningan atau kehijauan, ia perlu dicuci dengan segera kerana bayi mungkin sudah membuang najisnya yang pertama.
#3 Seimbangkan suhu badan bayi
Suhu di dalam perut mama semua adalah sama dengan suhu badan normal kita. Jadi, bayi kita sudah terbiasa dengan suhu di dalam perut mama semua yang sedikit panas berbanding dengan suhu bilik yang sedikit sejuk. Bayi juga memerlukan sedikit masa untuk membiasakan diri dengan suhu tersebut. Oleh itu, vernix ini membantu bayi untuk menyesuaikan diri dengan suhu dunia luar.
#4 Pelincir sewaktu proses bersalin
Foto kredit: Adobe Stock
Bayi akan keluar dengan lebih mudah sewaktu proses kelahiran disebabkan tekstur vernix ini yang licin dan likat. Dengan ini luka pada vagina mama juga akan berkurang sewaktu proses bersalin secara normal.
#5 Memudahkan proses menyusu
Vernix caseosa ini boleh memudahkan mama untuk menyusu badan kerana bayi sepatutnya meluangkan sejam pertama kehidupan mereka dengan mama semua. Mama juga digalakkan untuk menyusu bayi pada waktu ini. Lupakan dahulu mandian pertama. Okay?
Semoga bermanfaat!
BACA JUGA ZIARAH BAYI BARU LAHIR – INGAT 5 PERKARA INI!

Pesan Mama Siti
Bagus kan vernix ni sebenarnya? Jadi lepas ni, Mama Siti dah tak nak dengar dah perkara-perkara negatif berkaitan dengan vernix caseosa ni. Mama papa bolehlah melengahkan mandian pertama bayi sehingga 24 jam atau ada juga yang membiarkan sehingga seminggu dan hanya mengelap badan bayi mereka dengan kain basah.


Naikkan Semangat Tahun Baru dengan Kempen Happy ‘Niu’ Year di Sunway Pyramid

Pejam celik pejam celik sekejap sahaja kita sudah masuk ke tahun baru, 2021. Walaupun terdapat pelbagai dugaan yang harus diharungi orang ramai di setiap pelosok dunia, namun, Sunway Pyramid ingin menaikkan semangat para pengunjungnya dengan menganjurkan sambutan Happy ‘Niu’ Year sempena perayaan Tahun Baharu Cina kali ini.
Bermula 1 Januari hingga 7 Mac 2021, para pengunjung berpeluang untuk menikmati pelbagai ganjaran dan promosi menarik apabila anda membeli belah di Sunway Pyramid. Lebih menarik lagi, tema ‘Happy ‘Niu’ Year’ diilhamkan oleh zodiak tahun Lembu bagi tahun 2021. ‘Niu’ juga membawa maksud ‘Ox’ atau Lembu. Anda jangan terkejut pula dengan replika lembu emas yang akan menyambut anda di kempen Happy ‘Niu’ Year ini ya.

Sama seperti perayaan-perayaan yang lain, Sunway Pyramid dihias indah bersesuaian dengan temanya. Bagi kempen Happy ‘Niu’ Year ini, anda bakal terpegun dengan hiasan warna-warna serba emas dan merah di LG2 Orange Concourse. Ruang ‘Kota Emas’ ini juga diserikan lagi dengan pokok tangerin dan tanglung merah menjadikannya sangat sesuai untuk bergambar dengan seisi keluarga.

Jom kita lihat pelbagai tawaran menarik yang dijalankan sepanjang kempen ini:
Raikan Tahun Lembu Ini dengan Pelbagai Rangkaian Restoran & Kedai-kedai Menarik
Para pengunjung juga boleh meraikan Tahun Lembu anda dengan menjamah hidangan yee sang yang boleh dibeli bungkus atau ‘delivery’ di restoran seperti Putien, Din Tai Fung, Dragon-I, Grand Imperial, Hana Dining, Sakae Sushi, Haidilao, Village Roast Duck, Genki Sushi, Salad Atelier dan banyak lagi.
Selain itu, terdapat juga makanan ringan yang lazat, pencuci mulut yang sedap, dan juga beberapa alat solek edisi terhad yang boleh dimiliki pada harga promosi!

Anda juga boleh mendapatkan Hamper-hamper Khas Tahun Baharu Cina (untuk diri sendiri atau hadiah buat saudara-mara dan rakan-rakan) dari Yan Sang, Lo Hong Ka, Bee Cheng Hiang, Loong Kee, Marks & Spencer, L’occitane dan Legend of Tea.

Untuk barangan perhiasan diri, anda boleh membeli-belah di Oriental Noble, Christy Ng, Padini, Sephora dan outlet-outlet yang lain. Poh Kong, Gold Boutique, Tomei, Wah Chan, Diamond Boutique dan lain-lain pula menyediakan pelbagai tawaran barangan kemas menarik sempena perayaan Tahun Baharu Cina. Jangan lupa untuk mencantikkan rumah anda dengan pelbagai barangan dekor kediaman yang boleh didapati di Fleurs, Muji, Hooga dan Kaison.
Lebih Banyak Belian, Lebih Istimewa Hadiah Penebusan!
Dua tips khas Mama Siti ingin kongsikan sebelum anda membeli-belah di Sunway Pyramid – yang pertama adalah untuk menyusun jumlah pembelian anda secara teratur supaya anda dapat menebus hadiah-hadiah menarik seperti di bawah ini!

Setiap pembelian RM300 dalam dua resit (RM200 bagi Pemegang Kad Kredit HSBC), anda berpeluang untuk menebus Set Ang Pow ‘Oxpicious’ oleh Sunway Malls.Bagi pembelian bernilai RM1,500 dalam dua resit RM1,400 bagi Pemegang Kad Kredit HSBC), anda boleh menebus Set Teh ‘Prosperity’ bermaterialkan seramik yang lengkap dengan beg khas, sesuai untuk sesi yumcha anda.
Hadiah-hadiah ini boleh ditebus di kiosk penebusan yang terletak di G Floor Main Concierge.

Tip yang kedua pula adalah, anda boleh plan aktiviti membeli-belah anda dengan memuat turun aplikasi Sunway Pyramid di telefon pintar anda.
Antara ciri-ciri yang terdapat di dalam aplikasi tersebut adalah, ia akan menyenaraikan semua maklumat yang diperlukan sama ada anda ingin mencari senarai pilihan restoran untuk ‘Reunion Dinner’ dan pilihan Yee Sang yang sesuai dengan citarasa anda. Aplikasi Sunway Pyramid ini juga lengkap dengan direktori dan informasi kedai-kedai yang terdapat di dalam pusat membeli-belah tersebut.

Apa-apa pun, jangan lupa untuk mengikut segala SOP yang telah ditetapkan untuk memutuskan rangkaian COVID-19. Pastikan anda memakai face mask dan jaga jarak anda semasa membeli-belah.
Layari laman rasmi Sunway Pyramid untuk mendapatkan pelbagai info dan promosi menarik sempena kempen Happy ‘Niu’ Year ini.
Jangan lupa untuk mengikuti Facebook & Instagram Sunway Pyramid untuk menyertai peraduan-peraduan menarik yang akan berlangsung ketika musim Tahun Baharu Cina bagi memenangi baucar beli-belah, hiburan, kecantikan, dan banyak lagi.


“Jom Baking!” Aktiviti Hari Minggu Bersama Anak

Seperti yang kita tahu kes COVID-19 ni semakin hari semakin meningkat jadi ramai yang mengambil keputusan untuk duduk di rumah dan habiskan masa di rumah bersama pasangan dan anak-anak. Apa aktiviti Mama bersama keluarga hujung minggu ni? Atau masih tak tahu nak buat aktiviti apa? Ha..apa kata mama ajak si manja & papa baking bersama. Mesti best!
Anak-anak juga dapat belajar macam mana nak baking dan proses-prosesnya. Cuba bayangkan, betapa enaknya aroma biskut atau kek yang akan dibuat bersama si manja? Waaah, tak sabar kan!
Paling penting, anak-anak mesti akan rasa gembira dan teruja. Bukan selalu kita dapat luangkan masa bersama kan. Weekdays kita selalu sibuk dengan kerja sehingga terlupa yang anak-anak pun perlukan masa dengan kita.
Okay, let’s get to the point! Mama Siti ada beberapa resepi yang pernah dicuba bersama si manja. Resepi yang Mama Siti nak kongsi ni sangat mudah untuk dilakukan bersama anak-anak dan tak rumit langsung! Tapi, paling penting Mama perlu guide si manja supaya tak ada perkara yang diigini berlaku di dapur ya!
3 Resepi Pencuci Mulut Yang Enak dan Mudah
#Resepi Baking 1 – Mufin Coklat-Chip

Kredit Foto: Delish
Klasik dan enak. Siapa yang tak suka mufin coklat chip? Mama Siti pasti ini ialah kegemaran kanak-kanak! Paling seronok, ianya sangat mudah untuk dilakukan dan tak sampai 1 jam untuk siap.
Bahan-Bahan:
250g tepung penaik 1 sudu besar soda bikarbonat 150g coklat chip 100g gula kastor 2 biji telur (dipukul ringan)150ml yogurt100g mentega
Cara-Cara
Panaskan oven kepada suhu 180 darjahSediakan loyang atau bekas mufinCampurkan tepung dan serbuk bikarbonat soda dalam mangkuk yang besarKemudian, masukkan coklat chip dan gulaTambahkan telur, yogurt, mentega dan gaulkannyaIsikan kesemuannya dalam bekas mufin yang telah disediakan. Tunggu selama 20-25 minit sehingga mufin keperangan.
#Resepi Baking 2 – Biskut Red Velvet
Kredit Foto: NYT Cooking
Semanis red velvet dan sangat crunchy! Biskut ni senang sangat nak buat dan paling best, boleh disimpan dan tahan lama. Kalau nak makan bila-bila dengan keluarga pun boleh.
Bahan-Bahan
175g mentega 200g gula perang 100g gula kastor 1 biji telur2 tsp ekstrak vanila1 ½- pewarna makanan merah 225g tepung25g serbuk koko½ sudu teh soda bikarbonat150g coklat chip putih
Icing Biskut
2 sudu besar krim keju6 sudu besar icing gula
Cara-Cara
Pukulkan mentega dengan gula bersama sehingga gebuMasukkan telur, vanila, pewarna makanan merahKemudian masukkan tepung dan serbuk kokoGaulkan sehingga sebati dan masukkan coklat chip sehingga menjadi dohLetakkan doh di atas kertas bakingBentukkan ia menjadi bulat-bulat kecil di atas bekas pembakar Bakar dalam 190 sudu darjah selama 13-15 minit sehingga rangupSetelah ianya siap, letakkan dan hias icing krim cheese yang telah disediakan awal tadi.
Pastikan untuk membakarnya dalam beberapa batch biskut okay! Jangan penuhkan bekas pembakar, nanti tak jadi pula!
#Resepi Baking 3 – Kek Swiss Roll Vanila Rasberi
Kredit Foto: Adobe Stock
Resepi klasik yang enak dan mudah untuk dibuat, dipenuhi dengan rasa manis vanila serta jam rasberi yang membuatkan anak-anak nak lagi dan lagi!
Bahan-Bahan:
Untuk Kek Sponge
3 biji telur75g gula kastor90g tepung Secubit baking powder
Untuk Filling Kek Sponge
1 sudu besar susu segar125g gula icing1 sudu besar perisa vanila75g mentega2 sudu besar jam rasberi
Cara-Cara
Panaskan oven dalam 200 darjah celsiusGaulkan telur dan gula sehingga gebu dan tebalCampurkan tepung dan ulikannya secara lembutRatakan doh dan terus masukkanya ke dalam bekas pembakarBakar dalam 7-8 minit sehingga gebuLetakkan sedikit gula kastor di atas kek swiss roll yang telah dibakarCampurkan icing gula, perisa vanila, susu dan mentega di atas kek swiss roll Isikan kek swiss roll dengan jam rasperiDan gulungkan kek swiss roll dengan berhati-hati.
Itu adalah top 3 resepi baking yang mudah dan enak untuk dilakukan bersama anak-anak. Yang pasti.. perut pun akan gembira! Kalau Mama nak tahu, baking ni banyak manfaatnya, dan ianya juga ialah kemahiran hidup bagi anak kita.
Anak-anak juga akan dapat belajar cara berkomunikasi dengan lebih berkesan dan baik. Si manja juga dapat menambah keyakinan diri mereka. Mama dan Papa harus kerap memberi dorongan dan pujian supaya mereka akan lebih berkeyakinan.
Kredit Foto: Adobe Stock
Yelah, siapa je tak suka dipuji kan? Manalah tahu, masa lakukan aktiviti ni, kita cungkil bakat anak-anak kita yang dalam diam berbakat dalam bidang baking! Haa, si manja juga akan lebih berimaginasi dan kreatif dalam melakukan aktiviti baking ni. Mereka akan ada idea yang bernas dan kreatif dalam menyusun corak atau bentuk-bentuk cookies.
Semoga bermanfaat!
BACA JUGA 5 IDEA RESEPI LUNCH BOX MUDAH UNTUK ANAK-ANAK

Pesan Mama Siti
Mama Siti rasa, baking ni menyeronokkan dan aktiviti yang paling best nak merapatkan hubungan keluarga. Mama Siti harap, Mama di luar sana boleh lah cuba tips dan resepi yang dikongsikan ini supaya hujung minggu mama akan dimaniskan dengan kek dan cookies yang menyelerakan.. Selamat mencuba, Mama!


Seni ‘Journaling’- Kapsul Masa Kreativiti Si Manja

Mama pernah dengar tentang ‘journaling’? Journaling ialah salah satu cara untuk menulis rutin harian, perasaan, emosi yang diluahkan dalam sebuah buku. Kalau Mama nak tahu, ‘journaling’ ni bukan je boleh dilakukan oleh orang dewasa tapi kanak-kanak pun boleh!
Masa yang paling sesuai untuk mengajar anak-anak mula menulis journal ialah ketika mereka dah tahu menulis atau menconteng. Mama Siti mula mengajar anak-anak untuk menggunakan journal ketika mereka dah mula menulis. Sampai sekarang, mereka masih menggunakan journal dan Mama Siti dapati ia sesuatu yang bagus untuk perkembangan minda mereka.
Ramai juga yang bertanya, atau mereka rasa macam “perlu ke nak buat ‘journaling’?” “buat journal ni ada manfaat ke?” dan  “journal ni hanya menconteng je ke?”. Jawapannya, terpulang kepada setiap individu. Untuk pengetahuan mama, ‘journaling’ ni banyak sangat kelebihannya tau!
Kenapa Journaling Digunakan?
‘Journaling’ ialah aktiviti yang bagus untuk anak-anak yang susah untuk menulis, tak tahu cara untuk menulis dan juga tak mahu bercakap. Selain tu, ianya boleh juga digunakan untuk mata pelajaran di sekolah. Dari pengalaman dengan anak Mama Siti, mereka juga menggunakan teknik ‘journaling’ untuk kelas matematik, sains, dan lain-lain.
Sebenarnya, ia terpulang kepada diri kita sendiri. Ada yang lebih suka melukis di dalam journal, ada juga yang suka melukis atau menampal gambar. Setiap individidu kan berbeza, jadi journal ini ialah satu platform mengikut kreativiti sendiri!
5 Kelebihan Journaling Bagi Kanak-Kanak Yang Mama Patut Tahu
1) Meluahkan Perasaan

Kredit Foto: Adobe Stock
Antara salah satu sebab utama untuk mula menggunakan journal ialah untuk meluahkan perasaan yang terpendam. Kadang-kadang, anak kita susah untuk memberitahu perasaan mereka secara face-to-face. Mungkin mereka masih belum selesa atau ada sesuatu yang mereka lagi selesa untuk simpan sendiri. Jika anak Mama susah meluahkan perasaan, ‘journaling’ ini pasti dapat membantu si manja untuk lebih terbuka untuk bercerita dan memahami perasaan mereka sendiri.
2) Komunikasi Yang Lebih Efisien
Hasil daripada mereka belajar meluahkan perasaan mereka, sudah tentunya komunikasi si manja akan menjadi lebih baik. Anak-anak akan sedar bahawa segala perasaan dan emosi mereka itu valid dan mereka akan rasa selamat dengan menulis.
Sedikit demi sedikit mereka akan lebih mudah berkomunikasi tentang apa yang mereka mahu, tak mahu, keinginan mereka, cita-cita dan impian serta banyak lagi!
3) Lebih Teratur (Organised!)
Kredit Foto: Adobe Stock
Anak-anak akan menjadi sangat organised kerana mereka mempunyai satu sistem menulis setiap hari dan mereka akan mahir dalam merancang keputusan mereka. Si manja akan menjadi lebih berdisiplin dan teratur dalam melakukan kerja-kerja lain seperti kerja sekolah!
Kalau Mama nak tahu, bila anak Mama Siti mula ‘journaling’, dia memang jenis yang tak teratur langsung. Tapi, dalam bulan ketiga dia mula ‘journaling’, Mama Siti nampak perubahan dalam diri dia. Dia menjadi seorang kanak-kanak yang sangat organised.
4) Teknik Menulis Akan Meningkat
‘Journaling’ dapat menggalakkan anak-anak untuk menulis setiap hari, minggu ataupun bulan. Mereka akan menjadi biasa dengan rutin ini dan sekaligus penulisan mereka akan bertambah baik! Salah seorang kawan Mama Siti, mula menulis journal dari dia berumur 6 tahun dan sekarang dia menjadi seorang penulis buku.
Siapa sangka daripada’ journaling’, terus menjadi seorang penulis buku! Percayalah, anak-anak akan lebih handal dalam menulis karangan di sekolah kerana mereka terlalu biasa dengan menulis di dalam journal mereka.
5) Mengasah Kreativiti
Kredit Foto: Adobe Stock
Bagi anak-anak yang kecil, mereka kurang gemar menulis ayat-ayat yang panjang. Jadi, disebabkan ‘journaling’ ini tak ada syarat atau kriteria, ianya boleh dijadikan platform untuk anak-anak menjadi lebih kreatif. Tadi Mama Siti ada bagitahu, ia boleh juga dilakukan dengan teknik menampal gambar, melukis, mewarna dan macam-macam.
Jadi, bagi mereka yang suka menjadi kreatif, ‘journaling’ ialah tempat yang sesuai untuk mengeluarkan personaliti diri yang gemar akan seni! Seni itu kan platform untuk meluahkan perasaaan dan cerita. Jadi, anak-anak boleh mulakan ‘journaling’ dengan cara ini!
Apa Yang Mama Perlu Sediakan Untuk Journaling:
Buku Nota (Mengikut cita-rasa anak-anak)PenselPenPensel Warna Magic PenKertas WarnaGuntingMajalah Krayon
Ini hanyalah beberapa barang yang Mama boleh sediakan. Bagi barang-barang lain, ianya terpulang kepada si manja. Apa yang mereka perlukan? Haa, Mama kenalah tanya si manja apa yang mereka perlukan untuk ‘journaling’. Ada kanak-kanak hanya memerlukan pensel dan pen, manakala kanak-kanak lain suka kepada seni.
Semoga bermanfaat!
BACA JUGA 5 TIPS AJAR ANAK-ANAK TENTANG AZAM TAHUN BARU!

Pesan Mama Siti
Mama Siti harap, Mummy di luar sana dapat memahami apa kelebihan dan manfaat journaling ini. Yelah tak ramai yang tahu tentang kelebihannya. Jangan lupa untuk cuba untuk anak-anak dan diri sendiri pun boleh! Selamat mengajar journaling kepada si manja, Mummies!


Surat Cinta Buat Mama: 5 Tips ‘Me-Time’ Untuk Emak-emak Yang Sentiasa Sibuk

Hi Mama semua,
Apa khabar? Mama masih sibuk seperti biasa? Setuju tak kalau Mama Siti katakan ‘sibuk’ merupakan pernyataan yang meremehkan buat seorang ibu kerana ibu adalah ‘Wonder Woman’ yang sebenar di dunia realiti.
Tapi Mama, pernah tak Mama meluangkan masa untuk diri sendiri? Ya, meluangkan masa dengan melakukan aktiviti atau perkara yang digemari. Walaupun ia juga termasuk tidak melakukan apa-apa aktiviti seperti berehat (sekiranya ini yang Mama perlukan, maka ia merupakan ‘me-time’ Mama yang harus digunakan dengan sepenuhnya!)!
Bagaimana jika Mama Siti memberitahu bahawa ‘me-time’ itu harus dan perlu untuk kesihatan mental dan fizikal Mama?
Di sini, Mama Siti ingin kongsikan beberapa tips untuk Mama yang lain supaya anda juga berpeluang meluangkan masa ‘R&R’ buat diri sendiri. Tip-tip yang bagus seperti ini seharusnya dikongsikan bersama para ibu yang lain bukan?
Tip #1 ‘Talian’ Bantuan daripada yang Tersayang
Mendapatkan pertolongan orang yang berdekatan dengan kita sebenarnya kunci nombor 1 untuk membesarkan anak. Mama Siti sangat setuju dengan pepatah Bahasa Inggeris, “It takes a village to raise a child” – tak mudah ya untuk membesarkan walaupun seorang anak. Mama boleh berbincang dan minta tolong suami atau ahli keluarga yang lain untuk menjaga anak-anak semasa Mama menikmati ‘me-time’ Mama.

Mungkin encik suami boleh bawa anak-anak keluar untuk mendapatkan ais krim dan beriadah di taman? Jadi bolehlah Mama berehat dan menikmati masa-masa berseorangan di rumah! Satu perkara penting yang Mama harus ingat adalah: apabila anak-anak sudah tiada di rumah, Mama tidak dibenarkan untuk melakukan sebarang aktiviti mengemas rumah atau bekerja!
Mama boleh pasangkan lagu-lagu kegemaran Mama dan oleskan ‘homemade face mask’ atau ‘sheet mask’ kegemaran Mama. Mama juga boleh lakukan beberapa aktiviti lain seperti yoga atau TABATA!
Apa sahaja aktiviti yang Mama ingin lakukan, ingat, inilah masa yang sesuai untuk merehatkan minda dan fizikal Mama. Jadi, gunakanlah masa tersebut dengan sepenuhnya.
Tip #2 Menikmati Udara Segar
Jika Mama sama seperti kebanyakan ibu yang lain, Mama mungkin lebih banyak menghabiskan masa di dalam rumah daripada melakukan aktiviti menarik di luar.

Sekiranya ada masa, Mama boleh keluar berjalan-jalan sendirian – untuk menikmati udara segar. Dengan hanya berjalan kaki di sekitar rumah pun boleh memberi manfaat kepada minda dan fizikal. Apabila Mama keluar berjalan bersendirian, semua deria anda akan menjadi lebih tajam.
Tip #3 Keluar Memandu
Ini merupakan salah satu tip kegemaran para ibu!
Mama Siti tahu bagaimana letih dan tertekannya pada penghujung hari setelah selesai – menghabiskan kerja untuk memenuhi ‘deadline’, memikirkan menu untuk ahli keluarga (termasuk menyediakan bahan-bahan dan memasak!), membantu anak-anak dengan kerja rumah dan melayan segala pertanyaan “kenapa” dan “bagaimana” mereka. Sudah semestinya memenatkan mental dan fizikal Mama bukan?

Ketika kita berada dalam keadaan seperti ini, kita pasti ingin keluar memandu tanpa arah tujuan, atau sekiranya Mama perlukan alasan (untuk anak-anak), hanya beritahu mereka “Mama nak keluar beli roti untuk sarapan esok tau. Nanti Mama balik!”.
Sebenarnya ada satu rasa kebebasan apabila kita memandu bersendirian tanpa arah tuju, tanpa berfikir apa-apa, dan bergembira menyanyikan lagu kegemaran di dalam kereta anda sendiri.
Tip #4 Masa untuk ‘Toilet Break’!

Mak-mak sangat sukakan ‘toilet breaks’ dan sebenarnya tak perlu rasa malu pun mengenai hal ini! Sama seperti orang lain, apabila rasa ingin ke tandas, beberapa minit ‘dash-and-lock’ di tandas dapat mengekalkan kewarasan anda. Pastikan anak-anak Mama berada di tempat yang selamat dan pintu rumah dikunci untuk mengelakkan daripada berlaku perkara yang tidak diingini.
Mama Siti sangat memahami keajaiban ruang kecil di rumah iaitu di tandas atau bilik mandi. Pssst, Mama Siti pun tahu yang Mama semua juga lebih gemar untuk menyalakan lilin wangi dan memainkan lagu kegemaran di Spotify sambil ‘melepaskan hajat’ bukan? Selesai ‘berhajat’, apa kata Mama basahkan badan sebentar untuk melegakan sedikit tekanan? Pasti lebih seronok!
Tip #5 Ayam Brand™ – Penyelamat Utama untuk Menikmati ‘Me-time’ Mama
Mama Siti faham bahawa kehidupan seorang ibu boleh menjadi sangat sibuk dan meletihkan. Jadi, Mama Siti kongsikan semua tips yang berguna ini untuk membantu para ibu diluar sana.
Bagaimana dengan idea hidangan makanan panas dan ‘fancy’ yang boleh disediakan dalam hanya 4.5 minit, tanpa bahan pengawet, pewarna dan juga tanpa MSG? Bukan itu sahaja tau! Ia juga mengandungi sumber serat makanan yang baik dan rasanya juga berasal dari makanan yang sebenar yang segar dimasak.
Makanan Sihat & Memudahkan
Pasta sejuk beku Ayam Brand™ merupakan makanan seimbang untuk ibu.
Mungkin kedengaran seperti mimpi, namun, impian ibu-ibu untuk mendapatkan makanan yang sihat dan memudahkan menjadi kenyataan dengan Ayam Brand™.
Pasta sejuk beku Ayam Brand™ merupakan makanan seimbang yang sangat sesuai untuk ibu yang sibuk. Ianya cepat dan mudah untuk disediakan, dan menggunakan spageti organik tanpa rasa sintetik dan disahkan Halal oleh JAKIM.
Yang lebih menarik lagi adalah, ketiga-tiga perisa pasta sejuk beku Ayam Brand™ mempunyai kalori kurang daripada 330kcal – yang menjadikannya pilihan terbaik untuk Mama yang turut mementingkan ukuran pinggang anda!
Para penggemar makanan laut semestinya tidak akan melepaskan peluang untuk ‘stock-up’ pasta sejuk beku Ayam Brand™ ini!
Berikut adalah beberapa fakta ringkas mengenai makanan sejuk beku Ayam Brand™:
Pasta sejuk beku Ayam Brand™ dan semua produknya tidak mengandungi bahan pengawet, MSG, dan pewarna. Pembekuan makanan bertindak sebagai cara semula jadi untuk mengawet makanan – oleh itu, tidak perlu menambahkan bahan pengawet.
Segera membekukan makanan setelah penyediaan mengekalkan nilai nutrisi pemakanan. Makanan sejuk beku memberikan kemudahan penyediaan dan sama berkhasiat dengan makanan yang disediakan segar!
Sebagai ibu, anda akan menghargai bahawa makanan sejuk beku Ayam Brand™ menggunakan bahan-bahan berkualiti tinggi dan dibuat seperti yang anda mahukan sekiranya anda mempunyai masa.
Terdapat dalam 3 rasa yang sangat enak, Ayam Brand™ Saba dalam Sos Tomato dengan Spageti Organik adalah menu spageti klasik yang dihasilkan dalam sos tomato dengan kepingan ikan Saba yang sihat – pasti dapat menambat hati si kecil!
Ayam Brand™ Saba dalam Sos Tomato dengan Spageti Organik 250g
Untuk anak-anak yang lebih besar, rasa kepedasan daripada Ayam Brand™ Udang Pedas dengan Spageti Organik pastinya akan menambah selera mereka! Udang yang enak, kacang panjang yang rangup, jagung muda yang manis, dan isi lobak merah lembut yang digaul sebati bersama sos cili menjadikan menu ini kegemaran orang ramai.
Ayam Brand™ Udang Pedas dengan Spageti Organik 250g
Dan untuk memberikan sedikit kelainan, Mama boleh hidangkan Ayam Brand™ Tuna Kari Hijau dengan Spageti Organik! Dengan isi tuna yang tebal, dicampur dengan rasa dan wangian ketumbar, serai, dan lengkuas, apabila digabungkan dengan santan kelapa lemak berkrim dan juga kuah kari, pasti akan memikat selera tropikal keluarga anda!
Ayam Brand™ Tuna Kari Hijau dengan Spageti Organik 250g
Setiap pasta beku Ayam Brand™ diilhamkan seperti hidangan di restoran, tetapi kaya dengan nutrisi pemakanan dan juga kemudahan penyediaan. Dengan hanya RM13 sebungkus, menikmati makanan berkhasiat dan mewah di rumah bersama anak-anak bukan lagi impian yang mustahil!
Pasta sejuk beku Ayam Brand™ boleh didapati di Jaya Grocer terpilih:
Jaya Grocer Bukit JelutongJaya Grocer CyberjayaJaya Grocer StarlingJaya Grocer IntermarkJaya Grocer Mont Kiara 163Jaya Grocer BangiJaya Grocer GLO DamansaraJaya Grocer Saujana UtamaJaya Grocer Jaya 33Jaya Grocer Da Men
Elia Izzati, seorang ibu dan usahawan sedang menikmati Ayam Brand™ Saba dalam Sos Tomato dengan Spageti Organik 250g.
Dapatkan maklumat lanjut mengenai Ayam Brand™ dan rangkaian produknya yang lain di laman rasmi Ayam Brand™, Facebook dan Instagram hari ini!
Yang Memahami Isi Hati Ibu Yang Lain,
Mama Sitixoxo
*Periksa label ramuan untuk memastikan makanan anda mempunyai banyak sayur-sayuran dan mengandungi sekurang-kurangnya 4g serat dalam setiap hidangan untuk memastikan anda kenyang, seperti pasta sejuk beku Ayam Brand™ kami.
Artikel ini diolah daripada versi Bahasa Inggeris di Motherhood Story.


Tips Fesyen Ibu Mengandung Kekal Bergaya!

Tahniah Mama! Alhamdulilah Mama sedang melalui fasa untuk menjadi seorang Mama dan mesti Mama dah mula search fesyen ibu mengandung kan? Yelah, baju yang biasa dipakai hanya boleh digunakan pada awal trimester je. Untuk bulan-bulan yang akan datang, Mama kena cari pakaian yang sesuai almaklumlah perut makin lama makin membesar.
Kadang-kadang kita tengok baju ibu mengandung tak menarik kan? Tapi sekarang dah ada banyak pilihan fesyen ibu mengandung yang cantik-cantik. Apa salahnya kalau Mama menjadi salah seorang ibu mengandung yang berpakaian trendy dan bergaya! Masa Mama Siti mengandung dulu, Mama Siti banyak tengok Instagram artis-artis di Malaysia sebagai inspirasi. Walaupun mereka berbadan dua tapi mereka tetap nampak cantik bergaya!
Sebenarnya, sangat penting bagi Mama yang mengandung dress up cantik-cantik tau. Yelah, apabila kita mengandung bentuk badan kita berubah dan kita akan nampak lebih berisi dari sebelum ni.
Jadi, banyak Mama di luar sana mengadu yang mereka akan rasa insecure dan rasa diri tak menarik untuk dipandang encik suami. Ramai juga yang share keyakinan diri mereka jatuh mendadak apabila mengandung.
Jangan risau, Mama Siti rasa semua ibu yang mengandung sangat cantik dan untuk meningkatkan keyakinan diri mama di luar sana, Mama Siti ada beberapa tips berpakaian trendy, hot dan bergaya ketika mengandung!
5 Tips Fesyen Ibu Mengandung Yang Trendy dan Bergaya
1) Gaun Maxi Menjadi Pilihan Fesyen Ibu Mengandung

Kredit Foto: Instragram @haniszalikha @emmamaembong
Kain yang beralun, flowy dan selesa! Gaun maxi is for you Mummies! Kebanyakkan wanita mengandung gemar memakai gaun maxi sebab ianya sesuai untuk kemana-mana dan apa-apa event pun (yang pastinya lebih selesa).
Gaun maxi juga ada banyak corak dan design yang sangat sesuai untuk ibu mengandung. Favourite Mama Siti ialah gaun maxi floral, ia buat ibu mengandung nampak sangat sweet dan elegant. Paling bestnya, sangat senang nak bergerak dan berjalan!
2) Baju ‘Stretchy’
Kredit Foto: Instagram @mawarrashid @noradanish
Semasa mengandung, kalau boleh kita nak pakai pakaian yang longgar je kan? Yelah mana muat nak pakai yang ketat-ketat, nanti Mama tak selesa pula. Jadi, Mama Siti nak cadangkan pakai baju yang stretchy supaya Mama senang untuk bergerak dan membuat rutin harian.
Tips yang menarik tentang baju stretchy ni, ianya akan membuat Mama lebih slim dan kurus! Dia akan ikut bentuk badan Mama dan tak gelebeh. Kalau baju yang gelebeh, ia akan buat ibu mengandung nampak lebih besar daripada saiz yang sebenar tau. So, NO to that okay!
3) Jeans Maternity Wajib Ada Dalam Fesyen Ibu Mengandung
Kredit Foto: Pinterest
Ini ialah ‘must-have item’ oleh ibu mengandung. Perut kan semakin besar dan semestinya seluar jeans kesayangan Mama tak akan muat. Jangan risau, Mama simpan jeans tu untuk selepas bersalin tau. Jangan buang pula!
Jeans maternity ni ialah antara benda WAJIB untuk ibu mengandung ada. Jeans ni sangat bagus untuk ibu mengandung sebab ianya sangat ‘elastic’ dan ia beri ruang untuk bayi dalam perut Mama membesar. Jadi, Mama tak perlu risau tentang istilah ‘tak muat’!
4) Baju Corak Belang
Kredit Foto: Instagram @bellaastilah
Ramai ibu mengandung sangat insecure tentang berat badan mereka jadi Mama Siti ada tips untuk nampak lebih kurus dan slim. Mama harus cari pakaian yang bercorak belang! Tak kisahlah gaun ke, blouse atau baju kurung. Mana-mana pun okay asalkan ianya stripes.
Baju bercorak belang ni sangat sesuai sebab ia mempunyai ‘optical illusion’ yang menampakkan badan lebih tinggi dan kurus! Oh ya, pastikan untuk memilih corak belang yang bukan melintang tau. Kalau stripes melintang, ia akan buat Mama lebih lebar dan besar daripada saiz normal.
5) Elakkan Warna Gelap Atau Suram
Kredit Foto: Instagram @wawazainal @mawarrashid
Untuk tampil lebih bergaya, trendy dan hot, Mama perlulah pakai pop of colours. Kalau Mama asyik pakai warna yang suram dan gelap, ia akan membuatkan seri ibu mengandung itu tersorok. Ambil peluang ini untuk cuba pakai warna-warna yang cerah dan bold seperti merah, hijau, kuning dan lain-lain.
Warna untuk pakaian amatlah penting untuk melambangkan ‘mood’ atau aura yang kita ingin bawakan. Sebenarnya warna hitam tak mempunyai masalah pun untuk dipakai, cumanya Mama Siti rasakan pembawaan warna-warna ceria ni akan buat Mama lebih confident!
Jangan Risau, Just Be Yourself
Setiap ibu mengandung itu membawa seorang bayi selama 9 bulan di dalam perut, jadi tak kira lah apa yang dipakai, jika Mama rasa selesa, itulah yang terbaik buat mama. Tips ini hanyalah untuk guidelines kalau Mama nak tampil berbeza dan lebih yakin dengan diri sendiri ketika mengandung.
Setiap orang mempunyai style dan citrarasa sendiri. Apa yang cantik terhadap diri masing-masing juga berbeza kan? Mama Siti harap tips ni akan memberi manfaat dan keyakinan terhadap diri Mama. Harap-harapnya, encik suami juga akan menyukai outfit baru Mama!
Semoga bermanfaat!
BACA JUGA TIPS PILIH OUTFIT MENARIK UNTUK MAMA KEKAL ‘TRENDY’

Pesan Mama Siti
Mama Siti faham bila pembawakan budak ni nak bersiap cantik-cantik pun ikut mood. Tapi apa salahnya kalau kita rajinkan diri bersiap dan pakai baju cantik-cantik. Barulah terserlah aura ibu mengandung tu. Bukan je buatkan mama rasa lebih confident dengan diri mama yang berbadan dua tapi mata papa pun sejuk je tengok mama 🙂


5 Tips Ajar Anak-Anak Tentang Azam Tahun Baru!

Pejam celik, pejam celik kita dah pun melangkah ke tahun 2021. Cepat sangat masa berlalu! Haa, kalau cakap pasal tahun baru, mesti kita kena ada azam kan? Azam tahun baru ialah cara yang sangat bermanfaat untuk mendapat inspirasi supaya kita akan menjadi lebih baik atau ingin mencapai sesuatu pada tahun baru ini.
Kalau Mama nak tahu, azam tahun baru ialah salah satu cara untuk hidup yang lebih bahagia dan ianya akan menjadi rutin yang bagus dalam diri kita.

Kredit Foto: Adobe Stock
Wajib Ke Anak-Anak Untuk Ada Azam Tahun Baru?
Melentur buluh kan biarlah dari rebungnya, jadi mengajar anak-anak tentang azam tahun baru ialah cara yang bagus untuk mereka belajar ertinya mencapai cita-cita ataupun kehendak. Mama Siti mula mengajar anak-anak ketika mereka berumur 4 tahun dan setiap tahun mereka akan senaraikan apa yang mereka mahu untuk tahun baru.
Manfaat Mengajar Anak-Anak Tentang Azam Tahun Baru
Anak-anak akan lebih bersemangat dan berkeyakinan dalam mencapai dan memenuhi azam mereka!Mereka akan belajar tentang kepentingan berusaha untuk mencapai sesuatu dalam hidup.Anak-anak akan lebih bersabar dan peka dalam melakukan sesuatu perkara.
Jadi, Mama Siti dah kongsikan beberapa kebaikannya, jadi sekarang macam mana kita nak didik mereka? Percayalah, untuk kali pertama memang sangat susah, lagi-lagi anak yang kecil. Mereka mesti tak faham apa itu azam dan kenapa mereka kena lakukannya.
Jadi, Mama dan Papa kena jadi role model mereka dan tunjukkan mereka contoh bagaimana hendak melakukannya. Yelah, anak-anak belajar daripada tengok Mama dan Papa kan!
Cara-Cara Mengajar Anak-Anak Tentang Azam Tahun Baru!
1) Mulakan Dengan Azam Yang Mudah Dan Simple
Kredit Foto: Adobe Stock
Bagi anak yang kecil, mereka akan lebih faham jika azam mereka tidak terlalu susah atau besar. Contohnya, Mama boleh ajar mereka untuk mulakan dengan azam-azam seperti ini:
“Saya wajib kemas mainan selepas main”“Saya perlu makan sayur”“Saya perlu baca buku satu kali sehari”
Haa, mudah kan, Mama? Mulakan dengan azam yang simple jadi lebih senang untuk anak-anak merealisasikannya!
2) Berikan ‘Rewards’ Untuk Anak-Anak
Kredit Foto: Adobe Stock
Siapa je tak suka ganjaran kan? Untuk ajar anak-anak, kita kenalah sediakan ganjaran untuk mereka supaya anak-anak akan lebih bermotivasi untuk capai azam mereka!
Di peringkat awal, Mama dan Papa kena galakkan mereka dengan ganjaran seperti makanan yang mereka suka, mainan ataupun tengok cerita yang mereka suka! Dengan cara ni, anak-anak pasti akan lebih excited untuk azam tahun baru mereka.
3) Azam Yang Positif
Kredit Foto: Adobe Stock
Mama boleh ajak anak-anak duduk di meja makan dan minta mereka senaraikan 5 azam yang mereka ingin lakukan dan paling penting, pastikan azam mereka positif ya!
Mama harus pantau azam mereka supaya anak-anak tak menulis azam yang negatif. Pastikan azam anak-anak ialah azam yang akan menjadikan mereka lebih baik dan bukannya tak baik. Ada juga ibu bapa yang tak pantau azam anak mereka dan ini amatlah membahayakan tau!
4) Ikuti Perkembangan Azam Tahun Baru Anak-Anak
Mama, pastikan untuk ‘follow up’ dengan azam anak-anak tau! Setiap bulan, lihat perkembangan mereka, ada tak azam yang mereka dah laksanakan? Atau masih progres yang sama? Kadang-kadang, mereka akan lupa dengan azam mereka.
Jadi, Mama harus mainkan peranan yang bagus dengan mengingatkan mereka untuk terus bersemangat dalam mencapai azam mereka! Tips dari Mama Siti, letakkan atau tampal senarai azam anak-anak di peti sejuk ataupun di dinding supaya mereka akan lebih peka dan beringat!
5) Jangan Memaksa!
Kredit Foto: Adobe Stock
Akhir sekali, ini yang PALING PENTING! Jangan paksa anak-anak. Kalau mereka tak suka, jangan paksa mereka. Kadang-kadang, anak-anak tak berminat dengan aktiviti seperti ini, dan setiap anak juga berbeza kan?
Mungkin Mama boleh cuba cara untuk menaikkan semangat anak-anak dengan cara yang lebih kreatif! Yelah, setiap Ibu itu lagi mengenali anaknya sendiri kan, jadi mungkin Mama boleh ubah cara untuk mencapai azam tahun baru anak-anak.
Contoh Azam Tahun Baru Untuk Anak-Anak
“Saya berazam untuk tolong Ibu mengemas rumah”“Saya berazam untuk mendapat keputusan peperiksaan yang bagus pada tahun hadapan”“Saya ingin menabung RM1 sehari”“Saya ingin belajar menaiki basikal”
Haa, itu adalah salah satu contoh azam tahun baru untuk anak-anak Mama. Jangan risau, azam ini sangat personal jadi pastikan senarai itu mengikut kemampuan dan kehendak diri kita sendiri.
Kalau anak-anak Mama masih tak faham untuk melakukan azam tahun baru, jangan risau tahun hadapan kita boleh cuba lagi sama-sama, ya? Selamat Tahun Baru, Mama!
BACA JUGA ‘GUIDELINES’ MENDIDIK ANAK-ANAK DENGAN POSITIF

Pesan Mama Siti
Seronok sebenarnya bila kita ajar anak-anak tentang azam ni. Bukan je memberi kebaikan kepada anak-anak tapi juga melatih anak-anak belajar berusaha sehabis baik untuk dapat atau capai sesuatu yang mereka inginkan.


Bantu Anak Anda Untuk Mencapai Cita-cita Tingginya

Hampir semua kanak-kanak bercita-cita untuk menjadi doktor, jurutera, pilot dan sebagainya. Saiz badan yang kecil dan kerdil boleh mempengaruhi tahap keyakinan pada diri sendiri. Justeru, mereka kurang yakin pada kemampuan diri dan tidak mahu bercita-cita tinggi.
Anak yang rendah membuatkan dia terpaksa mendongak apabila berkomunikasi dengan rakan sebayanya. Anak Mama Siti sendiri sering menyuarakan rasa rendah dirinya berbanding kawan-kawan sepermainannya. Kasihan pula bila Mama Siti mendengar luahannya.
Kredit Food Navigator Asia
Selain daripada itu, dirinya yang rendah juga sering membuatkan dia lebih mudah terdedah untuk menjadi mangsa buli dan momokan rakan sebaya.
Benarkah anak yang bersaiz kecil ini hanya disebabkan genetik? Atau mungkinkah ada masalah lain yang menjadikan dia tidak membesar secara normal? Mungkin ya, mungkin tidak.
Sebelum kita memahami apa yang sebenarnya terjadi dan bagaimana kita dapat membantu anak kita, sewajarnya kita mengetahui apakah ketinggian yang ideal untuk si anak.
Tinggi Ideal Untuk Kanak-Kanak Mengikut Peringkat Umur
Ibu bapa digalakkan untuk menimbang berat dan mengukur tinggi anak sekurang-kurangnya sekali dalam setiap enam bulan. Ini adalah untuk memantau dan memastikan anak-anak kita membesar mengikut berat dan tinggi yang ideal dan sepatutnya.
Menurut World Health Organization (WHO) tinggi dan berat yang ideal bagi seseorang berbeza mengikut jantina lelaki dan perempuan.
Secara puratanya, kanak-kanak yang berumur 1 tahun akan membesar sehingga 5 inci setahun. Apabila mereka memasuki umur 2 tahun, kanak-kanak mencapai 3 inci pertambahan tinggi setahun.
Selepas 3 tahun sehinggalah kanak-kanak akil baligh, kadar purata pertumbuhan bertambah sekurang-kurangnya 2 inci setahun.
Kredit Kanak-Kanak Couture
Bagi memudahkan mama memantau samada si anak membesar mengikut ukuran yang sepatutnya, mama bolehlah mencuba aplikasi di link DUTCH LADY ini. Bukan setakat kiraan tinggi ideal anak, aplikasi ini juga membolehkan mama mencatat dan merekodkan data-data tumbesaran anak seperti:
pertumbuhan dan perkembangan fizikal anakpertumbuhan dan perkembangan kognitif anakrekod pergigian jadual imunisasi anak

Tips Untuk Membantu Anak Membesar Dengan Tinggi Yang Ideal
Fakta sains mengesahkan salah satu faktor yang mempengaruhi ketinggian anak adalah faktor genetik.  Namun demikian, ada juga faktor lain yang boleh menyebabkan keterbantutan anak dalam membesar seperti pemakanan, hormon, aktiviti dan faktor kesihatan.
Faktor-faktor ini boleh dimanipulasikan untuk membantu anak mencapai tinggi yang ideal mengikut umur mereka.
Antara langkah-langkah yang mama boleh ambil untuk anak membesar dengan ideal termasuklah
1. Tidur dan rehat yang mencukupi
Kanak-kanak memerlukan sekurang-kurangnya 10-12 jam untuk tidur. Ini membantu tubuh badan mereka menghasilkan hormon-hormon yang akan membantu mereka membesar dengan kadar yang sepatutnya.
2. Aktif beriadah
Galakkan anak untuk beriadah dan bersenam sebagai amalan. Aktiviti bersukan seperti berenang dan yoga dapat membantu anak merenggangkan otot-otot badan, sekaligus membantu anak-anak meninggi seidealnya.
3. Vitamin D dari sinar matahari
Kredit Positive Parenting
Sinar matahari di waktu pagi adalah sumber Vitamin D asli yang sihat dan baik untuk tumbesaran anak. Ia membantu otot dan tulang membesar secara optimum. Galakkan anak untuk ‘berjemur’ seawal jam 8 hingga 9 pagi bagi mendapatkan khasiat vitamin D dari sinar matahari.
4. Postur yang betul
Displinkan anak untuk menjadikan tabiat berjalan dan duduk dengan postur yang betul. Tegur mereka jika mereka cenderung untuk membongkok semasa berjalan mahupun waktu duduk. Postur yang salah mungkin agak selesa bagi anak, tetapi boleh membuatkan saiz ketinggian mereka terganggu.
5. Nutrisi yang mencukupi
Pemakanan dan diet yang lengkap memainkan peranan penting dalam tumbesaran kanak-kanak. Protein dan kalsium sangat diperlukan untuk tumbesaran tulang yang sihat dan kuat. Pastikan anak mengambil diet yang seimbang dengan vitamin dan mineral yang sepatutnya.
Antara sumber makanan yang bagus untuk membantu anak membesar dengan sihat ideal, Mama Siti berbesar hati hendak memperkenalkan produk terbaru DUTCH LADY MaxGro.
Cita-Cita Tinggi Mampu Dimiliki Dengan Susu DUTCH LADY MaxGro Yang Membantu Tumbesaran Sihat Dan Bersesuaian
Susu DUTCH LADY MaxGro terhasil untuk membantu menyokong kanak-kanak dalam proses tumbesaran yang sesuai. Ia membekalkan 80% nutrien harian yang disarankan* untuk kanak-kanak yang sedang membesar.
*80% Nutrien Harian: Memenuhi sekurang-kurangnya 80% nutrien terpilih daripada saranan pengambilan nutrien yang disyorkan di Malaysia (Malaysia RNI 2017) seperti Kalsium, Fosforus, Zat Besi, Magnesium, Zink, Vitamin A, D3, E, K1, B1, B2, B3, B6, B12 dan C.

Badan anak memerlukan asid amino untuk membantu membina sel, tisu dan otot badan. Ia juga perlu bagi membentuk enzim yang  memudahkan proses mencerna dan menghadam nutrien makanan di dalam badan. Susu DUTCH LADY MaxGro mengandungi 9 Essential Amino Acids (9EAA) atau 9 Asid Amino Perlu yang tidak dapat dihasilkan oleh badan secara semulajadi. Asid Amino Perlu tersebut ialah taurina, L-isoleusina, L-leusina, L-lisina, L-metionina, L- fenilalanina, L-treonina, L-triptofan, dan L-valina.
Disamping itu, ia juga dilengkapi dengan khasiat DHA yang diperlukan untuk perkembangan otak yang sihat.
Harganya yang sangat bernilai membuatkan DUTCH LADY MaxGro menjadi satu keperluan untuk tumbesaran anak tanpa membebankan ibu bapa. Malah, ia boleh diminum oleh anak-anak dari umur 1 hingga 9 tahun, jadi bolehlah kesemua anak-anak minum susu yang sama sebelum melakukan aktiviti harian mereka.
Bantulah anak untuk membesar dengan ideal dan menaikkan tahap keyakinan mereka. Dengan DUTCH LADY MaxGro, cita-cita tinggi kini mampu dimiliki. Kalau mama nak dapatkan maklumat lanjut tentang DUTCH LADY MaxGro ini, layari sahaja ke laman web mereka di link ini.
Rujukan:
World Health Organization (n.d.). Length/height-for-age Boys (percentile). Retrieved December 29, 2020, from https://www.who.int/docs/default-source/child-growth/child-growth-standards/indicators/length-height-for-age/cht-lhfa-boys-p-0-5.pdf?sfvrsn=878a2d74_6World Health Organization (n.d.). Length/height-for-age Girls (percentile). Retrieved December 29, 2020, from https://www.who.int/docs/default-source/child-growth/child-growth-standards/indicators/length-height-for-age/cht-lhfa-girls-p-0-5.pdf?sfvrsn=d15415dc_6Czerwinski SA, Lee M, Choh AC, Wurzbacher K, Demerath EW, Towne B, Siervogel RM. (2007, October) Genetic factors in physical growth and development and their relationship to subsequent health outcomes. Am J Hum Biol. 2007 Sep-Oct;19(5):684-91. doi: 10.1002/ajhb.20663. PMID: 17636528. Wikipedia (n.d.). Essential Amino Acid. Retrieved December 29, 2020, from https://en.wikipedia.org/wiki/Essential_amino_acid


5 Idea Aktiviti Akhir Tahun Bersama Keluarga

Esok kita akan menyambut tahun baru, sekejap je kan masa berlalu? Tahun ini banyak cabaran yang kita lalui dan memori dicipta bersama yang tersayang. Setiap keluarga mesti ada tradisi sambutan atau aktiviti akhir tahun yang dilakukan bersama kan? Mama Siti pun ada tradisi keluarga yang tersendiri dan ini semua terpulang dengan keadaan semasa juga.
Tahun ni kita dilanda dengan penyakit COVID-19 yang sehingga kini masih membahayakan, jadi sambutan akhir tahun kali ini mesti berbeza kan? Ada juga yang sering menyambut di tempat awam dan countdown tahun baru bersama-sama, tetapi malangnya tahun ini mesti dah tak sama macam dulu.
Tapi jangan risau. Dalam kita masih berhati-hati dan mengikut SOP yang ditetapkan oleh kerajaan, kita masih boleh menyambut tahun baru bersama keluarga dan rakan-rakan! Mama Siti ada beberapa cadangan yang Mama di luar sana boleh lakukan bersama keluarga dan sudah tentu, aktiviti-aktiviti ini sangat menyeronokkan dan sesuai bagi semua.
5 Aktiviti Akhir Tahun Yang Menyeronokkan Yang Boleh Dilakukan Bersama Keluarga
1) Menonton Movie Bersama Keluarga

Kredit Foto: Adobe Stock
Wayang kan dah lama ditutup kerana penularan COVID-19 terutamanya di kawasan yang masih PKPB, jadi apa kata Mama buat movie-session di rumah! Jimat duit dan kos belanja juga tau. Paling bestnya, sangat selesa sebab kita semua berada di rumah sendiri kan. Mama boleh lah buat undian cerita apa yang menarik dan sesuai untuk ditonton bersama keluarga. Ada banyak senarai movie yang boleh tengok bersama keluarga seperti:
Enola HolmesThe GrinchJumanji: The Next LevelMadagascar 2: Escape 2 AfricaBoboiboy The Movie
Haa.. Papa pula boleh belikan snacks seperti popcorn, keropok, nugget dan lain-lain! Anak-anak mesti akan suka aktiviti ni jadi tunggu apa lagi? Jom tengok movie!
2) Shop Until You Drop
Kredit Foto: Adobe Stock
Tak salah rasanya kalau manjakan diri dan keluarga dengan shopping akhir tahun kan? Yelah, new year, new me! Dah sampai masanya untuk Mama, encik suami dan anak-anak untuk mempunyai pakaian dan outfit yang baru untuk sambut tahun baru. Jadi, Mama boleh ke shopping mall terdekat dan pastikan pakai mask, jaga penjarakan sosial dan pastikan patuh SOP ya!
3) Jom Staycation!
Kredit Foto: Adobe Stock
Sejak diumumkan sempadan negeri dah dibuka, inilah masa yang sesuai untuk bercuti ataupun staycation. Yelah, setelah berbulan-bulan terperap dirumah dengan kuarantin, rebutlah masa ni untuk bercuti dengan keluarga yang tersayang. Ini masanya untuk hilangkan segala stress dan kepenatan dunia bekerja dan tugas seorang Mama. Yelah, Mama pun kena berehat tau!
Jadi Mama, ajaklah Papa bercuti di Langkawi, Melaka, Pahang, Johor atau mana-mana pun yang sesuai untuk dikunjungi. Pastikan, mask on!
4) Berkebun Antara Aktiviti Akhir Tahun Yang Boleh Dilakukan Bersama
Kredit Foto: Adobe Stock
Musim pandemik ni kan buat anak-anak dan termasuk diri Mama sendiri menggunakan gadget dengan kerap. Yelah, anak pun tak boleh keluar masa kuarantin, Mama pula work-from-home. Apa kata, sempena aktiviti akhir tahun ini, Mama ajak anak-anak untuk berkebun?
Wah, menarik kan! Kalau Mama nak tahu, berkebun ni banyak kebaikan dan manfaat terhadap anak-anak, iaitu:
Menanam pokok boleh meningkatkan pemakanan yang sihat untuk anakBerkebun boleh mengajar anak erti tanggungjawabMenjadi seorang yang penyabarMeneroka dunia luarMerapatkan hubungan seisi keluarga
Masa inilah Mama boleh berkongsi ilmu dan berkomunikasi dengan si manja. Alang-alang tu, cuba Mama tanya tentang azam tahun baru mereka. Mesti mereka gembira untuk berkongsi dengan Mama.
5) Makan-Makan Gathering
Kredit Foto: Adobe Stock
Akhir tahun ini ialah masa yang paling sesuai untuk makan atau gathering dengan keluarga yang tersayang. Dapat bertanyakan khabar setelah lama tak berjumpa dan melepaskan rindu! Yelah, Mama Siti pun dah lama tak jumpa dengan ahli keluarga sendiri disebabkan PKPB.
Jadi, ambil peluang ini untuk melepaskan kerinduan yang lama terpendam tu. Bukan tu je, masa inilah Mama nak tunjuk skill dan kehebatan masakan Mama! Haaa, bukan biasa-biasa tau. Mama juga boleh mengajak Papa dan anak-anak untuk bantu masak bersama, mengemas rumah dan sediakan meja makan. Apa yang penting? Kerjasama!
Akhir tahun menjelang tiba, awal tahun kini bersua. Mama Siti berharap aktiviti ini akan merapatkan hubungan silaturrahim keluarga dan rakan-rakan dengan lebih akrab. Ingat ya, jangan lupa patuh SOP dan wear your mask. Selamat Tahun Baru 2021, Mama!
BACA JUGA

Pesan Mama Siti
Tahun 2020 memang tahun yang sangat mencabar untuk kita semua. Mama Siti harap tahun 2021 akan memberi 1000 kebaikan kepada kita semua. Jaga diri, patuh SOP, sama-sama kita melawan COVID-19 ni. Selamat Tahun Baru!


Tanda-tanda Keguguran Bakal Mama Perlu Tahu

Berita kehamilan pastinya satu khabar yang menggembirakan bagi setiap pasangan. Apatah lagi bagi mereka yang memang menanti-nantikan kehadiran anak sulung untuk menceriakan rumahtangga. Namun, dalam keterujaan, kebanyakan bakal mama pasti akan terganggu dengan kerisauan keguguran dan ada juga yang tak tahu macam mana tanda keguguran terutamanya bagi yang pertama kali hamil.
Dalam artikel kali ini Mama Siti akan kongsikan dengan bakal mama bagaimana nak kenal pasti sendiri tanda keguguran supaya bakal mama boleh bersedia dengan sebarang kemungkinan yang boleh berlaku ketika hamil.

Kredit Parenting FirstCry
Mitos Tentang Keguguran
Banyak fakta berkenaan keguguran yang dicampuradukkan dengan mitos dan adat kepercayaan yang tak bersandar pada kajian saintifik. Ada mitos dan kepercayaan yang memang ada benarnya, tetapi ada juga yang mengelirukan. Sebaiknya, mama dapatkan nasihat dari pakar-pakar yang memang mahir dan mempunyai ilmu sebelum hendak mengamalkan atau meninggalkan sesuatu rutin berkenaan kehamilan ini.
Antara mitos berkenaan dengan kehamilan yang sering kita dengar termasuklah:
1. Gugur pertama kali, akan cenderung untuk gugur lagi
Keguguran bukanlah insiden yang berulang. Ramai wanita yang mengalami keguguran buat pertama kalinya berjaya untuk hamil selepas itu. Sebenarnya, hanya 1% kumpulan wanita je yang akan mengalami insiden berulang keguguran berikutnya selepas satu keguguran.
Namun demikian, kajian saintifik menyatakan mama-mama yang pernah gugur sebelumnya, mempunyai kebarangkalian sebanyak 20% untuk gugur pada kehamilan berikutnya.
2. Berlaku pendarahan bermakna bayi gugur
Semua sedia maklum yang apabila seseorang wanita itu hamil, bermakna dia tak akan didatangi haid. Jadi, apabila berlaku pendarahan sikit, mungkin ramai mama yang sedang hamil akan panik tak semena-menanya. Untuk pengetahuan mama, tak semua pendarahan yang berlaku ketika hamil tanda keguguran. Tapi jangan dibiarkan pula ya! Mama digalakkan untuk bertemu dengan doktor jika ada berlaku pendarahan luar biasa semasa kehamilan.
Kredit Todays Parents
3. Tunggu 3 bulan selepas keguguran sebelum cuba untuk hamil sekali lagi
Mitos ini terang-terangan bukan fakta. Mama tak perlu menunggu sebegitu lama untuk hamil semula setelah mengalami keguguran. Mungkin ada yang menyarankan untuk menunggu selama 3 bulan kerana ingin menyediakan minda yang kuat dan hilang segala kemurungan serta lebih positif untuk menghadapi kehamilan berikutnya selepas keguguran sebelumnya. Tetapi, itu hanyalah satu andaian. Jika mampu untuk hamil, tak perlu tunggu sehingga 3 bulan.
Ada banyak lagi mitos berkenaan keguguran ini. Jadi mama kenalah bijak untuk menilai yang mana fakta dan yang mana sekadar kepercayaan yang tak berasas. Tak bermakna mama kena tolak semua kepercayaan.
Di samping itu, mama juga perlu mengambil tahu tanda-tanda keguguran supaya mama tahu apa yang perlu mama lakukan jika berada di situasi yang tak dijangka itu.
Tanda-tanda Keguguran Yang Perlu Diberi Perhatian
Keguguran kebiasaannya berlaku di dalam trimester pertama, iaitu 12 minggu terawal kehamilan. Waktu ini, rahim masih berkembang untuk menyediakan tapak yang kukuh sementara kandungan pula di dalam proses untuk membesar setiap detik dan waktu.
Antara tanda keguguran yang perlu bakal mama tahu ialah :
1. Tompokan Darah atau ‘Blood Spotting’
Kehamilan membuatkan badan mama akan berhenti dari haid buat seketika sehinggalah melahirkan bayi. Tetapi, tak mustahil jika ada mama yang terlihat kesan tompokan darah atau ‘blood spotting’ secara tiba-tiba. Ini adalah perkara biasa di awal kehamilan. Namun demikian, mama digalakkan untuk memberitahu doktor yang merawat supaya dia dapat mengesan jika itu hanya tompokan normal atau tak.
2. Sakit perut dan sakit belakang
Rasa sakit perut dan kekejangan di bahagian pelvis dan rahim juga adalah antara tanda awal keguguran. Kadang-kadang, rasa sakit itu akan melarat hingga ke tulang belakang. Sakit tulang belakang dan bahagian belakang yang keterlaluan dan berpanjangan juga adalah tanda-tanda awal keguguran. Mama berasa tak selesa dan tidur mama terganggu. Awal kehamilan bukanlah sebab menyebabkan mama rasa sakit sebegitu. Dapatkan nasihat pakar jika ianya tak hilang dalam masa 24 jam.

3. Lelehan dari faraj
Lelehan yang keluar dari faraj juga antara tanda-tanda awal keguguran. Kadang-kadang, ianya lebih besar dari setompok darah, dan lebih kelihatan seperti ketulan daging. Mungkin ketulan itu adalah janin yang gugur dan mama kenalah segera ke klinik untuk pemeriksaan lanjut.
4. Lemah dan tak bermaya
Antara tanda keguguran adalah kelesuan dan rasa tak bermaya yang berpanjangan. Mama berasa letih dan lemah berhari-hari dan hanya mahu berehat sepanjang masa. Sakit badan dan lemah disebabkan badan mama cuba untuk bekerja-keras bertahan dengan semampunya, dan kadang-kadang belum lagi diberi rezeki untuk melahirkan bayi.
5. Demam dan tak sihat badan juga antara tanda keguguran
Keadaan fizikal yang lemah dan tak bermaya akan membuatkan antibodi mama menurun dan mudah dijangkiti penyakit. Jika dalam masa seminggu dua, mama kerap demam, selsema dan batuk-batuk, mungkin itu tanda awal keguguran dan bukan sekadar demam selsema biasa.
Kredit The Hans
6. Berat badan menurun
Mama juga haruslah meletakkan penuh perhatian kepada perkembangan berat badan mama. Jangan risau jika berat badan meningkat kerana itu memanglah sesuatu yang dijangkakan. Tetapi jika di awal kehamilan, berat badan mama tiada pertambahan ketara, malah makin menurun, mungkin Mama ingin memantaunya dengan lebih mendalam.
7. Berlaku kontraksi
Kontraksi hanya akan berlaku apabila mama sudah bersedia untuk melahirkan. Namun demikian, di akhir peringkat kehamilan, kontraksi boleh berlaku walaupun bayi belum bersedia untuk dilahirkan. Tetapi, jika di peringkat awal kehamilan, mama berasa seperti ada berlaku kontraksi dan kekejangan, mama harus pergi ke klinik untuk pemeriksaan lanjut.
8. Tiada pergerakan bayi juga tanda keguguran
Bayi akan mula bergerak seawal 16 minggu. Walaupun keguguran biasanya berlaku semasa di trimester pertama, tak mustahil ada juga keadaan yang menyebabkan keguguran berlaku di trimester kedua. Jika mama berada di trimester kedua dan berasakan seperti pergerakan bayi kurang daripada biasa atau tiada langsung pergerakan, mama harus berjumpa doktor untuk mendapatkan nasihat.
9. Tanda keguguran yang lain disebabkan ektopik
Keguguran juga boleh disebabkan oleh kehamilan ektopik. Kehamilan ektopik berlaku apabila persenyawaan antara sperma papa dan telur mama berlaku di luar rahim. Kehamilan sebegini tak boleh diteruskan kerana ia boleh membahayakan nyawa mama dan anak. Doktor terpaksa melakukan prosedur menggugurkan kandungan ini sebelum kandungan membesar ke peringkat berikutnya.
10. Salah satu tanda keguguran disebabkan infeksi pada janin
Kadang-kadang, janin juga terpaksa digugurkan kerana infeksi. Infeksi pada janin boleh berlaku apabila bakteria atau kumam berjaya masuk ke dalam uri dan merencatkan tumbesaran kandungan.

Faktor dan Risiko Untuk Keguguran
Keguguran boleh berlaku kepada sesiapa je. Menurut portal kesihatan Kementerian Kesihatan Malaysia,
8 hingga 20% wanita hamil terdedah kepada masalah keguguran. 80% daripada kes keguguran berlaku di trimester pertama kehamilan.
Antara faktor-faktor yang boleh menyebabkan terjadinya keguguran termasuklah :
Faktor genetik, di mana apabila sel mama dan sel papa yang disenyawakan membahagi secara tak normal. 40% hingga 50% kehamilan yang gugur di awal trimester adalah kerana sel janin yang membahagi secara abnormal sebegini. Faktor kesihatan mama juga memainkan peranan dalam masalah keguguran janin. Mama yang memang mempunyai latarbelakang masalah kesihatan seperti darah tinggi, kencing manis ataupun ruang rahim yang memang sempit mungkin lebih terdedah untuk mengalami keguguran.
Selain daripada faktor yang dinyatakan, beberapa faktor yang berikut juga boleh menjadikan risiko keguguran lebih tinggi bagi seseorang yang sedang hamil:
Wanita yang hamil di usia 35 tahun Wanita yang pernah keguguran sebanyak dua kali atau lebihWanita yang merokok, mengambil alkohol atau dadah terlarangWanita yang dijangkiti demam panas melebih 38CWanita yang terlalu gemuk atau terlalu kurusWanita yang mengalami kemalangan dan trauma di bahagian rahim semasa mengandungPengambilan kafein yang berlebihanTekanan perasaan dan keadaan mental yang tak stabilWanita yang terdedah pada kadar radiasi yang tinggi

Hamil atau keguguran semuanya adalah rezeki dan takdir Ilahi. Sebagai hambaNya, kita masih boleh terus berdoa agar semuanya berjalan dengan lancar tan sebarang komplikasi. Namun begitu, mama yang sedang hamil haruslah mengambil perhatian penuh dan rehat yang mencukupi serta mengamalkan pemakanan yang berkhasiat bagi memastikan mama tak terdedah pada keguguran yang disebabkan oleh faktor yang boleh dielakkan seperti merokok, alkohol dan sebagainya.
Semoga bermanfaat.
BACA JUGA CARA UNTUK MENGANDUNG : 5 TIPS ANDA BOLEH CUBA

Pesan Mama Siti
Semoga proses kehamilan mama berjalan dengan lancar dan melahirkan bayi comel yang dinanti-nantikan.


Kafe Menarik & Sesuai Dilawati Bersama Keluarga

Selamat bercuti semua! Waktu cuti begini mesti Mama Papa teringin nak bawa keluarga makan di kafe-kafe menarik dan ‘aesthethic’ kan? Ni lah waktu yang sesuai untuk luangkan masa bersama keluarga tersayang.
Tak semua kafe sesuai untuk dibawa bersama keluarga kerana ada beberapa kafe yang mempunyai keluasan yang terlalu sempit. Jangan risau, Mama Siti ada list kafe menarik yang sesuai untuk Mama Papa bawa keluarga untuk makan di hujung minggu!
Kafe menarik yang Mama Siti nak kongsi ni bukan je sesuai untuk keluarga, malah makanannya juga amat sedap!
5 Kafe Menarik, Trendy dan Sesuai Yang Harus Dikunjungi Bersama Keluarga:
Jibby East Restaurant

Kredit Foto: Malaysian Flavours
Kredit Foto: Malaysian Flavours
Restoran atau kafe Jibby East ni terletak ni Taman Melawati, Kuala Lumpur. Kafe ni sesuai sangat untuk makan bersama keluarga kerana keluasannya sangat sesuai untuk jumlah ahli keluarga yang ramai dan environment yang sangat tenang!
Makanan disini ialah variasi masakan Malaysia, Asia dan Barat, jadi mudah bagi semua untuk membuat pilihan makanan. Oh, paling best kan, Mama Papa juga boleh rancang ‘surprise’ di sini! Tetapi jangan lupa untuk booking ya dengan pihak disana juga ya.
Playground The Cafe
Kredit Foto: Eat Drink KL
Foto Kredit: Eat Drink KL
Mama Papa ada anak-anak kecil? Jangan risau, ni tempat yang paling sesuai untuk ibu bapa diluar sana untuk bawa anak-anak! Kafe menarik ni bukan biasa-biasa tau sebab ia mempunyai taman permainan! Sambil-sambil menjamu selera tu, Mama Papa boleh perhatikan anak-anak bermain.
Anak gembira, Mama Papa pun mestilah gembira juga kan! Menu disini merupakan makanan yang cirikan ‘comfort food’ dan makanan yang sihat.
Namoo on The Park
Kredit Foto: Namoo Korean Cafe & Bistro Faccebook
Kredit Foto: Time Out
Mama Papa teringin nak makan dessert Korean? Ni ialah tempat yang sesuai untuk bawa keluarga makan bersama! Terletak di Mall Publika dan bertemakan kafe korea dan environment yang sangat ‘laidback’, Mama Papa harus singgah disini!
Antara pencuci mulut yang terkenal disini ialah ‘Bingsu’ korea iaitu ala-ala ABC kita! Mesti sedap dimakan terutamanya bersama keluarga yang tercinta.
Jam & Kaya Cafe
Kredit Foto: Jam & Kaya Cafe
Kredit Foto: Jam & Kaya Cafe
Berlokasi di Petaling Jaya, Jam & Kaya Cafe ini sesuai untuk ‘brunch’ atau ‘breakfast’ bersama keluarga! Terkenal dengan sarapan yang menyelerakan, tempat ini juga sesuai untuk ‘OOTD’ dengan keluarga Mama Papa tau.
Kalau Mama Papa nak tahu, kafe menarik ni sangat istimewa sebab kaya mereka dibuat sendiri tau. Apa lagi, jom rasa keaslian kaya bersama keluarga!
Merchant’s Lane
Kredit Foto: Merchant’s Lane Facebook
Kredit Foto: Oofoodielicious
Jika kita ke Petaling Street, nama kafe ini tak asing lagi. Nama kafe ini tak lekang daripada sesiapa yang singgah ke Kuala Lumpur. Mama Siti juga telah ke sini beberapa kali dan tak pernah kecewa dengan servis dan makanannya!
Kafe menarik bertemakan ‘vintage’, dan menyajikan gabungan makanan Barat dan Asia, Mama Papa harus bawa keluarga ke sini. Tempatnya juga sesuai dan tak sempit bagi keluarga yang ramai. Tapi, Mama Papa harus booking dulu ya, maklumlah tempat trending kan!
Jadi, itulah Top 5 kafe menarik yang Mama Siti cadangkan untuk keluarga diluar sana. Selain senarai ni, banyak lagi kafe best dan hidangan menarik yang boleh disinggah, tapi ini cumalah pendapat Mama Siti tau!
Semoga bermanfaat!
BACA JUGA 5 BARANG WAJIB DIBAWA MASA BERCUTI MUSIM PKPB

Pesanan Mama Siti
Luangkanlah masa bersama-sama keluarga yang tersayang selagi kita mampu kerana kenangan itu kita akan kenang sampai bila-bila.